3. ลักษณะการประกอบธุรกิจ

3.1 ความเป็นมา

บริษัท แอล.พี.เอ็น.ดีเวลลอปเมนท์ จำกัด (มหาชน) ก่อตั้งเมื่อวันที่ 21 มิถุนายน 2532
โดยเริ่มจากการรวมกลุ่มของผู้ก่อตั้ง 3 กลุ่ม ได้แก่ กลุ่มนายธีรชัย ปัญจทรัพย์ กลุ่มนายสุเมธ
เตชะไกรศรี และกลุ่มนายศิริชัย เจริญศักดิ์วัฒนา ด้วยทุนจดทะเบียน 50 ล้านบาท
เพื่อพัฒนาโครงการอาคารชุดสำนักงานแห่งแรกบนถนนพระราม 4 ได้แก่ “อาคารลุมพินี ทาวเวอร์”
ความสูง 38 ชั้น ซึ่งปัจจุบันเป็นที่ตั้งสำนักงานใหญ่ของบริษัท
และได้จดทะเบียนแปรสภาพเป็นบริษัทมหาชน เมื่อวันที่ 21 มิถุนายน 2537
ปัจจุบันบริษัทพัฒนาอสังหาริมทรัพย์โดยมุ่งเน้นการพัฒนาอาคารชุดพักอาศัยสำหรับกลุ่มลูกค้าที่มีรายได้ระดับกลางถึงกลาง-ล่าง
โดยเริ่มจากการหาทำเลที่เหมาะสมตามกลยุทธ์ของบริษัท
แล้วจึงกำหนดรูปแบบการพัฒนาในด้านต่างๆ รวมถึงการบริหารการขายและการตลาด
การบริหารงานก่อสร้างภายใต้การดำเนินงานของบริษัท ลุมพินี โปรเจค มาเนจเมนท์ เซอร์วิส
จำกัด และการบริหารชุมชนภายหลัง การส่งมอบโดย บริษัท ลุมพินี พรอพเพอร์ตี้ มาเนจเมนท์
จำกัด ด้วย “ค่านิยมองค์กร” (Core Values) ที่เป็นแกนหลักในการขับเคลื่อน
เพื่อก่อให้เกิดความได้เปรียบในเชิงการแข่งขัน

สำหรับโครงการอาคารชุดพักอาศัยในเบื้องต้นตามพระราชบัญญัติอาคารชุดกำหนดให้เจ้าของโครงการเป็นผู้ดำเนินการในการบริหารอาคารในระยะแรก
บริษัทจึงได้จัดตั้งบริษัท ลุมพินี พรอพเพอร์ตี้ มาเนจเมนท์ จำกัด ขึ้น ให้เป็นผู้รับผิดชอบงาน
“บริหารอาคาร”
ซึ่งสะท้อนให้เห็นถึงนโยบายการให้ความสำคัญต่อการบริการหลังการขายและความรับผิดชอบต่อสิ่งแวดล้อมและสังคม
ปัจจุบันแนวคิดดังกล่าว ได้มีพัฒนาการจากการ “บริหารอาคาร” โดยปรับเปลี่ยนเป็น
“บริหารชุมชน” เพื่อก่อให้เกิดคุณภาพชีวิตที่เหมาะสมต่อผู้อยู่อาศัยภายใต้กลยุทธ์ “ชุมชนน่าอยู่”
อันเป็นตัวตนที่แท้จริง ซึ่งส่งผลต่อความเชื่อมั่นที่มีต่อแบรนด์ “ลุมพินี”

บริษัท พรสันติ จำกัด เป็นบริษัทที่บริษัทเคยเข้ารับบริหารโครงการให้เมื่อปี 2536
ต่อมาบริษัทได้รวมเข้ามาเป็นบริษัทย่อยหลังวิกฤติเศรษฐกิจในปี 2544 บริษัทได้ร่วมกับบริษัท
ยูนิเวนเจอร์ จำกัด (มหาชน) และบริษัท เยาววงศ์ จำกัด เพื่อจัดตั้งบริษัท แกรนด์ ยูนิตี้
ดิเวลล็อปเมนท์ จำกัด โดยมีเป้าหมายในการพัฒนาโครงการอาคารสร้างค้าง และมอบหมายให้
บริษัท ลุมพินี พรอพเพอร์ตี้ มาเนจเมนท์ จำกัด เป็นผู้รับผิดชอบในการดำเนินงาน
ด้านการบริหารการขายและการตลาด การบริหารงานก่อสร้าง รวมถึงการบริหารอาคาร ในปลายปี
2550 ได้มีการจัดตั้งบริษัทย่อยขึ้นอีกหนึ่งบริษัท คือ บริษัท ลุมพินี โปรเจค มาเนจเมนท์ เซอร์วิส
จำกัด เพื่อรองรับการขยายงานที่จะเกิดขึ้นในอนาคต โดยในปี 2552
บริษัทได้ปรับโครงสร้างการบริหารจัดการใหม่ เพื่อให้เกิดประสิทธิภาพในการดำเนินงานของกลุ่ม
โดยกำหนดให้บริษัท แอล.พี.เอ็น.ดีเวลลอปเมนท์ จำกัด (มหาชน)
มุ่งเน้นการพัฒนาอาคารชุดพักอาศัยสำหรับกลุ่มเป้าหมายที่มีรายได้ระดับกลางถึงกลาง-ล่าง บริษัท
พรสันติ จำกัด พัฒนาอสังหาริมทรัพย์ที่มิใช่อาคารชุดพักอาศัย
เพื่อปิดจุดอ่อนและลดความเสี่ยงให้กับบริษัทในระยะยาว สำหรับบริษัทลุมพินี โปรเจค มาเนจเมนท์
เซอร์วิส จำกัด ถูกกำหนดให้รับผิดชอบการบริหารโครงการด้านการก่อสร้างแบบครบวงจร
ส่วนบริษัท ลุมพินี พรอพเพอร์ตี้ มาเนจเมนท์ จำกัด
มีบทบาทหน้าที่ในการบริหารการตลาดและการขาย และการบริหารชุมชนให้กับบริษัทในกลุ่ม ในปี
2554 บริษัทได้ปรับโครงสร้างการบริหารจัดการองค์กรอีกครั้ง
เพื่อเพิ่มประสิทธิภาพในการบริหารงาน โดยได้ย้ายฝ่ายขายและฝ่ายการตลาด
จากเดิมที่เคยอยู่ที่บริษัท ลุมพินี พรอพเพอร์ตี้ มาเนจเมนท์ จำกัด มาไว้ที่บริษัท
แอล.พี.เอ็น.ดีเวลลอปเมนท์ จำกัด (มหาชน) เพื่อการพัฒนาอสังหาริมทรัพย์อย่างเต็มรูปแบบ
ส่วนบริษัท ลุมพินี พรอพเพอร์ตี้ มาเนจเมนท์ จำกัด จะมุ่งเน้นในเรื่องการบริหารชุมชน และบริษัท
ลุมพินี โปรเจค มาเนจเมนท์ เซอร์วิส จำกัด จะมุ่งเน้นด้านการบริหารงานก่อสร้าง นอกจากนี้
ยังได้จัดตั้งบริษัท ลุมพินี พร็อพเพอร์ตี้ เซอร์วิส แอนด์ แคร์ จำกัด
ด้วยการแยกฝ่ายรักษาความสะอาดออกจากบริษัท ลุมพินี พรอพเพอร์ตี้ มาเนจเมนท์ จำกัด
เพื่อสร้างอาชีพให้กับสตรีผู้ด้อยโอกาส
ซึ่งเป็นหนึ่งในนโยบายขององค์กรด้านความรับผิดชอบต่อสิ่งแวดล้อมและสังคม
ซึ่งโครงสร้างองค์กรใหม่นี้
จะทำให้บริษัทเติบโตในเชิงปริมาณควบคู่ไปกับการเติบโตเชิงคุณภาพและเป็นไปตามนโยบายในการพัฒนาเพื่อการเติบโต
อย่างยั่งยืน

3.2 การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงาน

บริษัทมีการเปลี่ยนแปลงและพัฒนาการที่สำคัญในส่วนที่เกี่ยวข้องกับการประกอบธุรกิจ
และการบริหารงานนับจากวันจัดตั้งบริษัทสรุปได้ดังนี้

ปี 2532 จุดเริ่มต้นของธุรกิจ

  ปี 2532 •
  บริษัทถือกำเนิดขึ้นจากบุคคลหลากหลายสาขาอาชีพที่มีความมุ่งมั่นร่วมกันในการพัฒนาอสังหาริมทรัพย์ที่มีคุณภาพให้แก่สังคมไทย
  โดยก่อตั้งขึ้นเมื่อวันที่ 21 มิถุนายน 2532 ด้วยทุนจดทะเบียน 50 ล้านบาท
  และเริ่มต้นพัฒนาโครงการ “ลุมพินี ทาวเวอร์” อาคารชุดสำนักงานสูง 38
  ชั้นแห่งแรกบนถนนพระราม 4 ซึ่งเป็นที่ตั้งของสำนักงานใหญ่จนถึงปัจจุบัน

ปี 2533-2536 ขยายการดำเนินธุรกิจ

ปี 2533 • นอกจากการพัฒนาโครงการแล้วระยะแรกของการดำเนินงาน
ยังเป็นช่วงเวลาของการขยายการลงทุนและการพัฒนาการให้บริการภายใต้การดำเนินงานของบริษัทและบริษัทในเครือ
โดยบริษัทได้ลงทุนในบริษัท พรสันติ จำกัด เป็นจำนวนเงิน 10 ล้านบาท
คิดเป็นสัดส่วนการลงทุนร้อยละ 20 ของทุนชำระแล้ว 50 ล้านบาท เพื่อพัฒนาโครงการพี.เอส.ที.
คอนโดวิลล์ มูลค่าโครงการประมาณ 3,600 ล้านบาท

ปี 2535 • จดทะเบียนจัดตั้งบริษัท ลุมพินี พรอพเพอร์ตี้ มาเนจเมนท์ จำกัด ด้วยทุนจดทะเบียน
1,000,000 บาท โดยบริษัทเป็นผู้ถือหุ้นร้อยละ 99.88
มีวัตถุประสงค์หลักเพื่อให้บริการด้านธุรกิจบริหารอสังหาริมทรัพย์
โดยเฉพาะการบริหารอาคารแก่นิติบุคคลอาคารชุดของโครงการต่างๆ ที่บริษัทและบริษัทย่อยพัฒนาขึ้น
เป็นการให้บริการหลังการขายและสร้างความเชื่อมั่นในคุณภาพชีวิตของลูกค้าที่ซื้อผลิตภัณฑ์ของบริษัท
ถือเป็นนโยบายในการสร้างความแตกต่างและเป็นจุดแข็งในการแข่งขัน

ปี 2536 • เพิ่มการลงทุนในบริษัท พรสันติ จำกัด เป็นร้อยละ 99.99 ของทุนชำระแล้ว 200
ล้านบาท มูลค่าที่ตราไว้ หุ้นละ 1,000 บาท

ปี 2537-2539 แปรสภาพเป็นบริษัทมหาชน

ปี 2537 • ภายในระยะเวลา 5
ปีของการดำเนินงานบริษัทได้จดทะเบียนแปรสภาพเป็นบริษัทมหาชน เมื่อวันที่ 21 มิถุนายน 2537
ทะเบียนเลขที่ บมจ.477
โดยตลาดหลักทรัพย์แห่งประเทศไทยได้รับบริษัทเข้าเป็นบริษัทจดทะเบียนในตลาดหลักทรัพย์
ใช้ชื่อหลักทรัพย์ว่า “LPN” และได้ออกหุ้นสามัญเพิ่มทุนจำนวน 9,200,000หุ้น
เพื่อจัดสรรให้แก่ประชาชนทั่วไป โดยมีมูลค่าที่ตราไว้หุ้นละ 10 บาท และราคาเสนอขายต่อหุ้น 64
บาท ซึ่งต่อมาได้เพิ่มทุนเป็น 460,000,000 บาท เมื่อวันที่ 4 พฤศจิกายน 2537

• ร่วมลงทุนในบริษัท Elec & Eltek (Guangzhou) Real Estate Development Ltd.
ซึ่งเป็นบริษัทพัฒนาอสังหาริมทรัพย์ในประเทศฮ่องกงเป็นจำนวนเงิน 12,720,000 บาท
คิดเป็นสัดส่วนร้อยละ 10 ของทุน ชำระแล้ว

  ปี 2539 • ร่วมลงทุนในบริษัท เอ็น.ที.เอ็น.คอนกรีต จำกัด
  ซึ่งประกอบธุรกิจประเภทวัสดุก่อสร้าง เป็นจำนวนเงิน 10,200,000 บาท หรือ 1,020,000
  หุ้น คิดเป็นร้อยละ 51 ของทุนจดทะเบียนหรือมูลค่าที่ตราไว้หุ้นละ 10 บาท

• บริษัทลงนามในสัญญากู้เงินตราต่างประเทศกับธนาคารชั้นนำ 5 แห่งของประเทศสิงคโปร์
เป็นยอดเงิน รวม 20,000,000 เหรียญ อายุสัญญา 3 ปี ในอัตราดอกเบี้ย SIBOR +1.20
เพื่อนำมาใช้พัฒนาโครงการ แอล.พี.เอ็น.สุขุมวิท ทาวเวอร์

ปี 2540-2541 เผชิญวิกฤติเศรษฐกิจ

  ปี 2540 • บริษัทประสบปัญหาจากวิกฤติเศรษฐกิจและผลกระทบจากอัตราแลกเปลี่ยน
  อีกทั้งสถาบันการเงินหยุดการสนับสนุนเงินกู้เพื่อการก่อสร้าง
  ในขณะที่บริษัทมีโครงการที่อยู่ระหว่างก่อสร้างถึง 3 โครงการ รวมถึงลูกค้าหยุดการผ่อนชำระ
  ทำให้ขณะนั้นบริษัทมีหนี้สินเกินกว่าจะชำระได้
  บริษัทจึงจำเป็นต้องหยุดการจ่ายดอกเบี้ยกับสถาบันการเงิน รวมถึงปรับเปลี่ยนแผนการก่อสร้าง
  โดยมุ่งดำเนินงานเฉพาะในโครงการที่ใกล้แล้วเสร็จด้วยการสนับสนุนที่ดียิ่งจากปิยมิตรของบริษัท

• ขยายงานบริการของบริษัท ลุมพินี พรอพเพอร์ตี้ มาเนจเมนท์ จำกัด
เนื่องจากเล็งเห็นช่องว่างของตลาดในช่วงภาวะซบเซาทางเศรษฐกิจและเพื่อเป็นการรักษาบุคลากร
จึงได้ขยายส่วนงานบริการต่างๆ ขึ้น เพื่อรองรับความต้องการของตลาด เช่น
งานบริการระบบรักษาความปลอดภัย งานบริการรักษาความสะอาด งานซ่อมบำรุงระบบปรับอากาศ
เป็นต้น

• ปรับโครงสร้างองค์กรและพัฒนาประสิทธิภาพของบุคลากร เพื่อให้สอดคล้องกับภาวะเศรษฐกิจ
นอกจากนี้ นายจำลอง รัตนกุลเสรีเริงฤทธิ์ ได้ขอลาออกจากประธานกรรมการบริษัท
เนื่องจากปัญหาสุขภาพ และ นายพงส์ สารสิน ขอลาออกจากกรรมการบริษัท
เนื่องจากภารกิจในขณะนั้นทำให้ไม่สามารถให้เวลาได้เต็มที่ คณะกรรมการบริษัทจึงได้เรียนเชิญ
นายโมรา บุณยผล เข้าดำรงตำแหน่งประธานกรรมการบริษัทแทน

  ปี 2541 • ถอนการลงทุนใน Elec & Eltek (Guangzhou) Real Estate Development
  Ltd. เนื่องจากมีการชะลอโครงการตามแผนการพัฒนา ประกอบกับสภาวะเศรษฐกิจที่ชะลอตัว
  ทำให้บริษัทขาดสภาพคล่อง การถอนการลงทุนในครั้งนี้
  มีผลทำให้บริษัทกำไรในส่วนอัตราแลกเปลี่ยนประมาณ3,390,000 บาท

ปี 2542 ปรับโครงสร้างหนี้ได้สำเร็จพร้อมดำเนินธุรกิจ

  ปี 2542 • เมื่อวันที่ 26 กรกฎาคม 2542 บริษัทได้แต่งตั้งบริษัท คาเธ่ย์ แอสเซท แมเนจเมนท์
  จำกัด เป็นที่ปรึกษาในการปรับปรุงโครงสร้างหนี้และการเพิ่มทุนจดทะเบียนของบริษัท
  โดยร่วมกันกำหนดแนวทางในการเจรจาปรับปรุงโครงสร้างหนี้กับเจ้าหนี้ทุกราย
  รวมถึงการวางแผนงานเพิ่มทุนจดทะเบียนของบริษัท

• ที่ประชุมคณะกรรมการบริษัท แอล.พี.เอ็น.ดีเวลลอปเมนท์ จำกัด (มหาชน)
ได้จัดให้มีการประชุมวิสามัญผู้ถือหุ้นครั้งที่ 1/2542 เมื่อวันที่ 4 ตุลาคม 2542 ณ
ห้องประชุมใหญ่ของบริษัทเพื่อพิจารณาเรื่องการเพิ่มทุนจดทะเบียนของบริษัทจากเดิม 460 ล้านบาท
เป็น 3,983 ล้านบาท โดยการออกหุ้นใหม่เป็นหุ้นสามัญเพื่อการเพิ่มทุนจำนวน 352,300,000 หุ้น
มูลค่าที่ตราไว้หุ้นละ 10 บาท รวมจำนวน 3,523,000,000 บาท

• ที่ประชุมคณะกรรมการบริษัท เมื่อวันที่ 15 พฤศจิกายน 2542
มีมติเป็นเอกฉันท์ให้บริษัทขายเงินลงทุนในหุ้นของบริษัท เอ็น.ที.เอ็น.คอนกรีต จำกัด ในมูลค่าหุ้นละ
0.01 สืบเนื่องมาจากภาวะเศรษฐกิจซบเซาในขณะนั้น ทำให้บริษัท เอ็น.ที.เอ็น.คอนกรีต จำกัด
ซึ่งดำเนินธุรกิจการค้าวัสดุก่อสร้างต้องประสบภาวะขาดทุนและ ส่วนของผู้ถือหุ้นติดลบ อีกทั้งบริษัท
เอ็น.ที.เอ็น.คอนกรีต จำกัด ไม่สามารถสนับสนุนการดำเนินงานของบริษัทได้

• บริษัทสามารถเจรจาปรับปรุงโครงสร้างหนี้กับเจ้าหนี้สถาบันการเงินในปี 2542
คิดเป็นมูลหนี้ทั้งสิ้น 3,132,610,000 บาท
และสามารถสรุปแนวทางการปรับปรุงโครงสร้างหนี้ส่วนที่เหลือในมูลหนี้ประมาณ 170
ล้านบาทเรียบร้อยในเดือนกุมภาพันธ์ 2543
จึงถือได้ว่าบริษัทสามารถทำการปรับปรุงโครงสร้างหนี้ได้ทั้งหมดในมูลหนี้รวมทั้งสิ้น
3,305,930,000 บาท

ปี 2544 บริษัทผู้สร้างตำนานอาคารชุดพักอาศัยใจกลางเมือง

• บริษัทริเริ่มการพัฒนาซิตี้คอนโดในเมือง
ในขณะที่ผู้ประกอบการรายอื่นต่างชะลอการพัฒนาโครงการใหม่ โดยเริ่มที่โครงการลุมพินี เพลส
สาทร เป็นแห่งแรก และได้รับการตอบรับอย่างดี
จนเป็นต้นแบบของการพัฒนาซิตี้คอนโดของผู้ประกอบการอื่นๆ ในระยะต่อมา

• เดือนพฤศจิกายน 2544 บริษัทได้ตกลงทำสัญญาร่วมทุนกับบริษัท ยูนิเวนเจอร์ จำกัด (มหาชน)
บริษัท แสนสิริ จำกัด (มหาชน) และบริษัท เยาววงศ์ จำกัด โดยได้จัดตั้งบริษัท แกรนด์ ยูนิตี้
ดิเวลล็อปเมนท์ จำกัด ขึ้น เพื่อพัฒนาโครงการวอเตอร์คลิฟ
ซึ่งเป็นโครงการอาคารชุดพักอาศัยสร้างค้างบนถนนรัชดา-พระราม 3 ที่หยุดดำเนินการตั้งแต่ปี
2540 เนื่องจากวิกฤติเศรษฐกิจ
โดยบริษัทร่วมทุนดังกล่าวได้เข้าฟื้นฟูและพัฒนาโครงการใหม่ภายใต้ชื่อ “ลุมพินี เพลส วอเตอร์คลิฟ”
โดยมีบริษัท ลุมพินี พรอพเพอร์ตี้ มาเนจเมนท์ จำกัด
เป็นผู้รับผิดชอบด้านการบริหารการขายและการตลาด การบริหารงานก่อสร้าง
รวมถึงการเจรจากับกลุ่มผู้ซื้อเดิม

ปี 2545 ปรับทุนจดทะเบียนเพื่อความมั่นคงของฐานะการเงิน

  ปี 2545 • บริษัทชำระหนี้คืนตามแผนปรับปรุงโครงสร้างหนี้ได้ทั้งหมด กลายเป็นบริษัทที่
  “ไม่มีหนี้สิน หากแต่มีบุคลากร
  ซึ่งบริษัทรักษาไว้และได้รับการหล่อหลอมในช่วงวิกฤติให้กลายเป็นทรัพย์สินที่มีคุณภาพและดำรงตัวตนความเป็น
  LPN จนถึงปัจจุบัน”

• ซิตี้คอนโดทุกโครงการของบริษัทประสบความสำเร็จอย่างสูง
นอกจากนี้บริษัทยังได้ร่วมทุนกับปิยมิตร เพื่อพัฒนาอาคารที่ยังสร้างค้างไว้จนเสร็จสมบูรณ์

• อนุมัติการลดทุนจดทะเบียนจาก 3,983,000,000 บาท เป็น 460,000,000 บาท
โดยเป็นการลดส่วนของหุ้น ที่ยังไม่ได้นำออกจำหน่าย และเพิ่มทุนจดทะเบียน จำนวน
750,000,000 บาท คิดเป็นทุนจดทะเบียนรวม 1,210,000,000 บาท
พร้อมกับการแก้ไขเพิ่มเติมหนังสือบริคณห์สนธิให้สมบูรณ์สอดคล้องกัน

• เพิ่มทุนจำนวน 750,000,000 บาท โดยเป็นการออกหุ้นสามัญ 75,000,000 หุ้น แบ่งเป็น

(1) 27,600,000 หุ้น สำหรับผู้ถือหุ้นเดิม ในสัดส่วน 5 หุ้นเดิมมีสิทธิซื้อ 3 หุ้นใหม่

(2) 29,900,000 หุ้น สำหรับการใช้สิทธิแปลงใบสำคัญแสดงสิทธิเป็นหุ้นสามัญ
โดยใบสำคัญแสดงสิทธิจำนวน 29,900,000 หน่วย แบ่งเป็น

  ก. ใบสำคัญแสดงสิทธิจำนวน 27,600,000 หน่วย
  จัดสรรแก่ผู้ถือหุ้นเดิมที่ใช้สิทธิจองซื้อหุ้นสามัญเพิ่มทุน ในอัตราส่วน 1 หุ้นใหม่ต่อ 1
  หน่วยใบสำคัญแสดงสิทธิ

ข. ใบสำคัญแสดงสิทธิจำนวน 2,300,000 หน่วย จัดสรรแก่กรรมการและพนักงานบริษัท
จำนวนไม่เกิน 35 ราย

(3) 17,500,000 หุ้น สำหรับการแปลงหนี้เป็นทุนของธนาคารกรุงไทย จำกัด (มหาชน)

(4) บริษัทได้แต่งตั้งบริษัท ยูไนเต็ด แอ็ดไวเซอร์รี่ เซอร์วิส จำกัด
เป็นที่ปรึกษาในการเพิ่มทุนจดทะเบียน ของบริษัท

ปี 2546-2547 เพิ่มทุน เพื่อความแข็งแกร่งทางการเงิน

  ปี 2547 • จากความสำเร็จของบริษัทในการพัฒนาที่พักอาศัย
  โดยเฉพาะซิตี้คอนโดใจกลางเมืองในระดับราคาล้านบาทต้นๆ
  ทำให้บริษัทได้รับการยอมรับให้เป็นผู้นำธุรกิจพัฒนาอสังหาริมทรัพย์ประเภทอาคารชุดพักอาศัยระดับกลาง

• ที่ประชุมใหญ่สามัญผู้ถือหุ้นประจำปี 2547 ซึ่งจัดขึ้นเมื่อวันที่ 7 เมษายน 2547
มีมติให้เปลี่ยนแปลงมูลค่าหุ้นที่ตราไว้จากเดิมหุ้นละ 10 บาท เป็นหุ้นละ 1 บาท
ทำให้จำนวนหุ้นของบริษัทเพิ่มขึ้นจากเดิม121,000,000 หุ้น เป็น 1,210,000,000 หุ้น
นอกจากนี้ยังได้อนุมัติการเพิ่มทุนจดทะเบียนจำนวน 276,706,550 หุ้น มูลค่าที่ตราไว้หุ้นละ 1 บาท
รวมเป็นทุนจดทะเบียนทั้งสิ้น 1,486,706,550 บาท แบ่งเป็นหุ้นสามัญ 1,486,706,550 หุ้น
มูลค่าหุ้นละ 1 บาท

• บริษัทเพิ่มสัดส่วนการถือหุ้นในบริษัทแกรนด์ ยูนิตี้ ดิเวลล็อปเมนท์ จำกัด จากร้อยละ 25
เป็นร้อยละ 33.33

ปี 2548-2549 ผู้นำในธุรกิจพัฒนาอสังหาริมทรัพย์ด้านอาคารชุดพักอาศัย

  ปี 2549 • ที่ประชุมใหญ่สามัญผู้ถือหุ้นประจำปี 2549 ซึ่งจัดขึ้นเมื่อวันที่ 25 เมษายน 2549
  มีมติอนุมัติลดทุนจดทะเบียนจาก 1,486,706,550 บาท เป็น 1,475,698,768 บาท
  โดยตัดหุ้นสามัญส่วนที่เหลือจากการสำรองไว้
  เพื่อรองรับการใช้สิทธิในการแปลงใบสำคัญแสดงสิทธิจำนวน 11,007,782 หุ้น มูลค่าหุ้นละ 1
  บาทและอนุมัติแก้ไขหนังสือบริคณห์สนธิ ข้อ 4 ของบริษัท เพื่อให้สอดคล้องกับการลดทุนจดทะเบียน

ปี 2550-2552 จาก "ชุมชนน่าอยู่" สู่วิสัยทัศน์ในระยะที่ 3 เพื่อการพัฒนาเชิงคุณภาพ

  ปี 2550 • บริษัทได้เปลี่ยนแปลงนโยบายการร่วมลงทุนในบริษัท แกรนด์ ยูนิตี้ ดิเวลล็อปเมนท์
  จำกัด โดยลดสัดส่วนการถือหุ้นลงจากเดิมร้อยละ 33.33 เป็นร้อยละ 20 ของทุนจดทะเบียน
  และได้จัดตั้งบริษัท ลุมพินี โปรเจค มาเนจเมนท์ เซอร์วิส จำกัด ขึ้น
  เพื่อประกอบธุรกิจให้บริการด้านการบริหารงานก่อสร้าง

  ปี 2551 • เนื่องจากวิกฤติสินเชื่ออสังหาริมทรัพย์ด้อยคุณภาพ (Subprime)
  ที่เกิดขึ้นในประเทศสหรัฐอเมริกาและสถานการณ์ทางการเมืองของประเทศไทยในช่วงปลายปี
  2551 มีผลกระทบต่อตลาดเงินในประเทศและก่อให้เกิดความผันผวนในตลาดหลักทรัพย์
  สำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทยได้ส่งเสริมให้บริษัทจดทะเบียนจัดโครงการซื้อหุ้นคืน
  (Treasury Stocks) เพื่อสร้างความเชื่อมั่นให้แก่นักลงทุน ดังนั้นที่ประชุมคณะกรรมการบริษัท
  แอล.พี.เอ็น.ดีเวลลอปเมนท์ จำกัด (มหาชน) ครั้งที่ 6/2551 เมื่อวันที่ 9 ตุลาคม 2551
  จึงได้มีมติอนุมัติโครงการซื้อหุ้นคืน เนื่องจากราคาหุ้นในตลาดช่วงนั้นต่ำกว่าปัจจัยพื้นฐานของบริษัท
  โดยกำหนดวงเงินที่จะใช้ในการซื้อคืนเป็นจำนวนเงิน 200,000,000 บาท
  โดยมีจำนวนหุ้นที่จะซื้อคืนประมาณ 62,000,000 หุ้น คิดเป็นร้อยละ 4.20
  ของหุ้นที่จำหน่ายแล้วทั้งหมด คือ 1,475,698,768 หุ้น
  และเป็นการซื้อเฉพาะในตลาดหลักทรัพย์แห่งประเทศไทยเท่านั้น โดยมีระยะเวลาตั้งแต่วันที่ 24
  ตุลาคม 2551 ถึงวันที่ 23 เมษายน 2552

  ปี 2552 • ตามมติคณะกรรมการบริษัทที่ให้จัดทำโครงการซื้อหุ้นคืน (Treasury Stocks)
  เมื่อปี 2551 นั้น บริษัทได้ซื้อหุ้นคืนจำนวนทั้งสิ้น 8,146,300 หุ้น ในราคาเฉลี่ย 2.19
  บาทต่อหุ้น คิดเป็นจำนวนเงินทั้งสิ้น 17,841,198 บาท
  และได้ขายหุ้นซื้อคืนจำนวนดังกล่าวระหว่างวันที่ 3-11 ธันวาคม 2552 ในราคาเฉลี่ย 7.01
  บาทต่อหุ้น คิดเป็นจำนวนเงินรวม 57,103,415 บาท
  ซึ่งบริษัทได้กำไรจากการขายหุ้นซื้อคืนเป็นจำนวนเงินทั้งสิ้น 39,262,226 บาท

  ปี 2553-2554 ขยายแนวคิดด้านความรับผิดชอบต่อสังคมและสิ่งแวดล้อม
  เริ่มต้นนโยบายความยั่งยืนอย่างเป็นรูปธรรม (Sustainability Policy)

  ปี 2553 • บริษัทได้เริ่มใช้มาตรฐานการบัญชีฉบับที่ 18 เรื่องรายได้ (ปรับปรุง 2552)
  และมาตรฐานการบัญชีฉบับที่ประกาศใหม่ ฉบับที่ 19 เรื่องผลประโยชน์พนักงาน
  ก่อนที่มาตรฐานบัญชีดังกล่าวให้ถือปฏิบัติได้มีการแสดงอยู่ในงบการเงินปี 2553 และ 2552
  เรียบร้อยแล้ว โดยการใช้มาตรฐานบัญชีดังกล่าวไม่มีผลกระทบต่อ
  การดำเนินงานหรือผลประกอบการของบริษัทในทุกมิติ การบัญชีดังกล่าวมีผลบังคับใช้ 1 มกราคม
  2554 มี 22 ฉบับ และ 1 มกราคม 2556 อีก 2 ฉบับ

  ปี 2554 • บริษัทได้แยกฝ่ายรักษาความสะอาดออกมาจากบริษัท ลุมพินี พรอพเพอร์ตี้
  มาเนจเมนท์ จำกัด และจัดตั้งเป็นบริษัท ลุมพินี พร็อพเพอร์ตี้ เซอร์วิส แอนด์ แคร์ จำกัด ขึ้น
  เพื่อประกอบธุรกิจให้บริการด้านรักษาความสะอาด เพื่อสร้างอาชีพ รายได้
  และคุณภาพชีวิตที่ดีให้แก่สตรีด้อยโอกาสด้วยทุนจดทะเบียน 1,000,000 บาท
  โดยมีเป้าหมายระยะยาวของบริษัทดังกล่าวให้ดำเนินงานในลักษณะขององค์กรเพื่อสังคม
  (Social Enterprise)

3.3 ผลประกอบการที่เป็นที่ยอมรับจากหน่วยงานต่างๆ

  []

[] []

  [] [][][][]

  ปี 2547 • บริษัทได้รับเชิญจากตลาดหลักทรัพย์แห่งประเทศไทยเข้าร่วมงาน “Thailand
  Focus 2004” ระหว่างวันที่ 20-23 กันยายน 2547 ณ โรงแรมโฟร์ซีซั่น ถนนราชดำริ
  กรุงเทพมหานคร เพื่อนำเสนอผลประกอบการ นโยบาย ทิศทาง กลยุทธ์
  และแผนการดำเนินธุรกิจของบริษัท ทั้งในรูปแบบของการนำเสนอข้อมูลแบบ Corporate
  Presentation และแบบ One on One กับผู้บริหารระดับสูงของกองทุน ผู้จัดการกองทุนและ
  ผู้ลงทุนสถาบันชั้นนำจากต่างประเทศ

  ปี 2548 • บริษัทได้รับการจัดอันดับหลักทรัพย์อยู่ในดัชนี SET Index 100
  ของตลาดหลักทรัพย์แห่งประเทศไทย ซึ่งประกาศเมื่อวันที่ 18 เมษายน 2548
  ซึ่งเป็นดัชนีที่ใช้วัดระดับราคาของหลักทรัพย์
  เพื่อสนับสนุนให้เกิดการกระจายการลงทุนไปสู่บริษัทขนาดกลางมากยิ่งขึ้น
  โดยใช้เกณฑ์ด้านขนาดสภาพคล่องการกระจายหุ้น
  มีมูลค่าตามราคาตลาดเฉลี่ยต่อวันในตลาดหลักทรัพย์สูงสุดย้อนหลัง 12 เดือน
  และเป็นบริษัทที่จดทะเบียนไม่น้อยกว่า 6 เดือน รวมทั้งมีสัดส่วนการกระจายให้ผู้ถือหุ้นรายย่อย
  (Free float) มากกว่าร้อยละ 20

  • เดือนตุลาคม 2548 โครงการพี.เอส.ที .ซิตี้โฮม อาคารชุดพักอาศัยสูง 29
  ชั้นของบริษัทชนะการประกวดลำดับที่ 3 ในโครงการแมกไม้มิ่งเมือง ระดับหน้าบ้านน่ามอง
  ประเภทร่มรื่นพรรณพฤกษาอาคารใหญ่ ณ สำนักงานเขตยานนาวา
  ซึ่งเป็นนโยบายในการให้ความสำคัญกับการสร้างสิ่งแวดล้อมที่ดีให้เกิดขึ้นในโครงการต่างๆ

• บริษัทได้รับการจัดอันดับให้เป็น 1 ใน 93 บริษัทจดทะเบียนในตลาดหลักทรัพย์ในปี 2548
ที่ได้รับการประเมินผลการดำเนินงานด้านการกำกับดูแลกิจการดีเด่นในกลุ่ม Top Quartile
จากการประเมินโดยสมาคมส่งเสริมสถาบันกรรมการบริษัทไทย (IOD) และเป็นการจัดอันดับในกลุ่ม
Top Quartile เป็นปีที่ 3 ติดต่อกัน

  ปี 2549 • บริษัทได้รับการจัดอันดับจากสมาคมส่งเสริมสถาบันกรรมการบริษัทไทย (IOD)
  ให้เป็นบริษัทที่มีการกำกับดูแลกิจการในระดับ 4 ตราสัญลักษณ์
  ซึ่งได้ดำเนินงานตามหลักธรรมาภิบาลที่มุ่งเน้นการเปิดเผยข้อมูลต่อ ผู้ลงทุน
  ผู้ถือหุ้นและบุคคลทั่วไปอย่างโปร่งใสมาตลอด โดยมีคะแนนเฉลี่ย 0-89 จากคะแนนเต็ม 100
  โดยปีนี้นับเป็นปีที่ 4 ที่บริษัทได้รับการสำรวจด้านการกำกับดูแลกิจการที่ดี
  โดยมีบรรษัทภิบาลแห่งชาติรับรองในฐานะเป็นบริษัทจดทะเบียนหลักทรัพย์ในอันดับดีมาก

• บริษัทได้รับประกาศเกียรติคุณจาก คุณภัทรียา เบญจพลชัย
กรรมการผู้จัดการตลาดหลักทรัพย์แห่งประเทศไทย ในโอกาสที่บริษัทติด 1 ใน 3
ของบริษัทที่ได้รับการเสนอชื่อเข้าชิงรางวัล SET AWARDS 2006 ประเภท Best Performance
ในหมวด Property & Construction
ซึ่งเป็นผลมาจากการดำเนินงานที่มุ่งสร้างการเติบโตที่ยั่งยืนและสร้างผลตอบแทนที่ดีให้แก่ผู้ถือหุ้น
โดยเกณฑ์การตัดสินรางวัล พิจารณาจากฐานะการเงินและผลการดำเนินงาน
รวมถึงการปฏิบัติตามข้อกำหนดเรื่องการเปิดเผยข้อมูลของตลาดหลักทรัพย์แห่งประเทศไทยและสภาพคล่องของหลักทรัพย์

  ปี 2550 • บริษัทได้รับเชิญจากตลาดหลักทรัพย์แห่งประเทศไทยเข้าร่วมงาน “Thailand
  Focus 2007” ระหว่างวันที่ 12-14 กันยายน 2550 ณ โรงแรมพลาซ่า แอททินี ถนนวิทยุ
  กรุงเทพมหานคร เพื่อนำเสนอผลประกอบการ นโยบาย ทิศทาง กลยุทธ์
  และแผนการดำเนินธุรกิจของบริษัทในรูปแบบ One on One กับผู้บริหารระดับสูงของกองทุน
  ผู้จัดการกองทุน นักวิเคราะห์หลักทรัพย์ และผู้ลงทุนสถาบันชั้นนำจากต่างประเทศ

  ปี 2551 • บริษัทได้รับรางวัลประกาศเกียรติคุณจากสำนักงานคณะกรรมการคุ้มครองผู้บริโภค
  สำนักนายกรัฐมนตรี (สคบ.) ในฐานะ “ผู้ประกอบธุรกิจอสังหาริมทรัพย์ที่ดีประจำปี
  2550-2551” ซึ่งเป็นโครงการที่สำนักงานคณะกรรมการผู้บริโภคได้จัดขึ้น
  โดยมีวัตถุประสงค์เพื่อให้ผู้ประกอบธุรกิจมีจริยธรรมและความรับผิดชอบต่อสังคม

• นิตยสาร Forbes Asia ฉบับเดือนกันยายน 2551 ได้คัดเลือกให้บริษัทเป็น 1 ใน “200 Best
Under A Billion”
ซึ่งทำการสำรวจบริษัทจดทะเบียนในตลาดหลักทรัพย์ในภูมิภาคเอเชียแปซิฟิกจำนวน 24,155 แห่ง
ที่มีรายได้ต่ำกว่า 1,000 ล้านเหรียญสหรัฐ และมีผลการดำเนินงานโดดเด่นอย่างต่อเนื่อง
โดยมีบริษัทไทยได้รับรางวัลดังกล่าวเพียง 7 บริษัทเท่านั้น

• บริษัทได้รับการจัดอันดับจากสมาคมส่งเสริมสถาบันกรรมการบริษัทไทย (IOD)
ให้เป็นบริษัทที่มีการกำกับดูแลกิจการในระดับ 4 ตราสัญลักษณ์เป็นปีที่ 5
ติดต่อกันด้วยการดำเนินงานตามหลักธรรมาภิบาล ที่มุ่งเน้นการเปิดเผยข้อมูลต่อนักลงทุน ผู้ถือหุ้น
และบุคคลทั่วไปอย่างโปร่งใสมาโดยตลอด

  ปี 2552 • บริษัทได้รับการจัดอันดับจากสมาคมส่งเสริมสถาบันกรรมการบริษัทไทย (IOD)
  ให้เป็นบริษัทที่มีการกำกับดูแลกิจการในระดับ 4 ตราสัญลักษณ์เป็นปีที่ 6
  ติดต่อกันด้วยการดำเนินงานตามหลักธรรมาภิบาล ที่มุ่งเน้นการเปิดเผยข้อมูลต่อนักลงทุน ผู้ถือหุ้น
  และบุคคลทั่วไปอย่างโปร่งใสมาโดยตลอด

  ปี 2553 • บริษัทได้รับการประเมินจากสมาคมส่งเสริมสถาบันกรรมการบริษัทไทย (IOD)
  ซึ่งจัดอันดับให้บริษัทเป็นบริษัทที่มีการกำกับดูแลกิจการใน ระดับดีเลิศ 5 ตราสัญลักษณ์
  ด้วยการดำเนินงานตามหลักธรรมาภิบาลที่มุ่งเน้นการเปิดเผยข้อมูลต่อนักลงทุน ผู้ถือหุ้น
  และบุคคลทั่วไปอย่างโปร่งใส

• บริษัทได้รับรางวัลประกาศเกียรติคุณเป็นปีที่ 2 ติดต่อกัน
จากสำนักงานคณะกรรมการคุ้มครองผู้บริโภค สำนักนายกรัฐมนตรี (สคบ.) ในฐานะ
“ผู้ประกอบธุรกิจอสังหาริมทรัพย์ที่ดีประจำปี 2552-2553” ภายใต้โครงการ
“อสังหาริมทรัพย์ติดดาว” ซึ่งเป็นโครงการที่สำนักงานคณะกรรมการคุ้มครองผู้บริโภค
สำนักนายกรัฐมนตรีจัดขึ้น
โดยมีวัตถุประสงค์เพื่อให้ผู้ประกอบธุรกิจมีจริยธรรมและความรับผิดชอบต่อสังคม

• นายทิฆัมพร เปล่งศรีสุข ประธานเจ้าหน้าที่บริหารและประธานกรรมการบริหาร
ได้รับการเสนอชื่อเข้าชิง Set Awards 2010 ในสาขา Best CEO Awards
จากสำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
และสมาคมส่งเสริมสถาบันกรรมการบริษัทไทย (IDO)

• แคมเปญการสื่อสารการตลาดของบริษัท ตามโครงการการสื่อสารแบรนด์ ได้แก่ "30 Happy
days" และ "Happiness of Caring" ได้รับรางวัล Certificate of Excellence 2010
ในหมวด Interactive and Digital Media (Web-site Design) จาก Bangkok Art
Directors Association (BAD Award)

  ปี 2554 • บริษัทได้รับการจัดอันดับให้เป็นบริษัทที่มีการกำกับดูแลกิจการในระดับดีเลิศ 5
  ตราสัญลักษณ์ติดต่อกันเป็นปีที่ 2 โดยถือเป็น 1 ใน 47
  บริษัทที่ได้รับการประเมินจากสมาคมส่งเสริมสถาบันกรรมการบริษัทไทย (IOD)
  การประเมินตามเกณฑ์ใหม่ด้วยการดำเนินงานตามหลักธรรมาภิบาลที่มุ่งเน้นการเปิดเผยข้อมูลต่อ
  นักลงทุน ผู้ถือหุ้น และบุคคลทั่วไปอย่างโปร่งใส

• บริษัทได้รับรางวัล Thailand’s Most Innovative Companies 2011 : In Search of
Sustainable Innovation ซึ่งเป็นรางวัลที่แต่ละบริษัทในตลาดหลักทรัพย์แห่งประเทศไทย
ต้องผ่านกระบวนการคัดเลือกพิจารณาจากผลการประเมินโดยนักธุรกิจในแต่ละอุตสาหกรรม
ประกอบผลการตัดสินใจโดยผู้ทรงคุณวุฒิ
เพื่อคัดเลือกบริษัทที่มีนวัตกรรมโดดเด่นที่สุดจากบริษัทที่จดทะเบียนทั้งหมด โดย LPN เป็น 1 ใน 5
บริษัทในกลุ่ม Non-service ที่ได้รับรางวัลนี้ ซึ่งจัดขึ้นโดยคณะพาณิชยศาสตร์และการบัญชี
จุฬาลงกรณ์มหาวิทยาลัย และหนังสือพิมพ์กรุงเทพธุรกิจ

• หลักทรัพย์ของบริษัท (LPN) ได้รับคัดเลือกให้อยู่ในกลุ่ม SET High Dividend 30 Index
(SET HD) ด้วยหลักเกณฑ์จากการที่หลักทรัพย์ของบริษัทอยู่ในกลุ่ม SET 100 Index
มีการจ่ายเงินปันผลอย่างต่อเนื่องอย่างน้อย 3 ปี และมีอัตราส่วนการจ่ายปันผลต่อกำไรสุทธิ
(Dividend Payout Ratio) ไม่เกินร้อยละ 85 ในแต่ละปี ย้อนหลัง 3 ปี
นอกจากนี้หลักทรัพย์ของบริษัทจะต้องไม่มีเหตุใดเหตุหนึ่งดังต่อไปนี้ คือ
เป็นหลักทรัพย์ที่เข้าข่ายอาจถูกเพิกถอนตามข้อกำหนดของตลาดหลักทรัพย์เป็นหลักทรัพย์ที่จะเพิกถอนตัวเองออกในระยะเวลาอันใกล้
และอยู่ในระหว่างถูกสั่งพักการซื้อขาย (SP) เป็นระยะเวลานาน

• บริษัทได้รับผลการประเมินคุณภาพในระดับดีเยี่ยมในการประชุมผู้ถือหุ้นสามัญประจำปี 2554
จากสมาคมส่งเสริมผู้ลงทุนไทย

3.4 การประกอบธุรกิจ

3.4.1 ภาพรวมการประกอบธุรกิจของบริษัท บริษัทย่อย บริษัทร่วม

ตลอดเวลากว่า 2 ทศวรรษที่บริษัทดำเนินธุรกิจในการพัฒนาอสังหาริมทรัพย์
โดยยึดหลักของความสมดุลในการดำเนินการ ซึ่งมีพัฒนาการมาโดยลำดับ
อันเกิดจากการศึกษาวิจัยพฤติกรรมและความต้องการของผู้บริโภคในการพัฒนาผลิตภัณฑ์
พร้อมทั้งให้ความสำคัญกับการบริการ โดยเฉพาะการบริการหลังการขาย อันได้แก่
“การบริหารอาคารภายหลังการส่งมอบ” ซึ่งเป็นที่มาของแบรนด์ “ลุมพินี”
ที่ได้รับการยอมรับในปัจจุบัน โดยสามารถแบ่งพัฒนาการที่สำคัญออกเป็นระยะดังนี้

  ปี 2532-2541 • ผู้พัฒนาอสังหาริมทรัพย์แบบครบวงจร
  โดยมีการพัฒนาโครงการในหลากหลายรูปแบบทั้งอาคารชุดสำนักงาน อาคารชุดพักอาศัย
  มินิออฟฟิศ เขตอุตสาหกรรมขนาดย่อม รวมถึงโครงการจัดสรรย่านชานเมือง โดยโครงการต่างๆ
  ส่วนมากมักเป็นอาคารสูงตั้งอยู่ใจกลางเมือง จนบริษัทได้รับการขนานนามว่าเป็น
  “ผู้ชำนาญด้านอาคารสูง” (High Rise Expertise)
  โดยกลยุทธ์ในช่วงแรกเน้นการพัฒนาโครงการด้วยการบุกเบิกทำเลใหม่ๆ
  ในบริเวณที่มีความหนาแน่นสูง การคมนาคมสะดวกใกล้ทางขึ้น-ลงทางด่วน (Blue Ocean
  Strategy) เช่น บริเวณถนนพระราม 4 และถนนพระราม 3
  โดยบริษัทได้จัดตั้งบริษัทย่อยขึ้นด้วยทุนจดทะเบียน 1,000,000 บาท
  เพื่อให้บริการด้านธุรกิจบริหารอสังหาริมทรัพย์
  โดยเฉพาะการบริหารอาคารแก่นิติบุคคลอาคารชุดของโครงการต่างๆ ที่บริษัทพัฒนา
  และยังมีการร่วมลงทุนในบริษัท พรสันติ จำกัด เพื่อพัฒนาโครงการ พี.เอส.ที.
  ในระยะต่อมาได้มีการเพิ่มการลงทุน จนปัจจุบัน บริษัท พรสันติ จำกัด
  ถือเป็นหนึ่งในบริษัทย่อยของบริษัท

  ปี 2542-2546 • หลังจากปรับโครงสร้างหนี้แล้วเสร็จ
  บริษัทได้เริ่มกลับมาพัฒนาโครงการอีกครั้งหนึ่ง
  โดยอาศัยโอกาสทางการตลาดที่มีอยู่ในขณะนั้นด้วยการสร้างกระแสความนิยม “ซิตี้คอนโด” หรือ
  คอนโดมิเนียมในราคาล้านต้นๆ ภายใต้แบรนด์ “ลุมพินี”
  สำหรับผู้มีรายได้ระดับกลางถึงกลาง-ล่าง
  ในขณะที่ผู้ประกอบการรายอื่นเลือกพัฒนาโครงการแนวราบสำหรับกลุ่มลูกค้าผู้มีรายได้ระดับบน
  ซึ่งส่วนใหญ่เป็น “บ้านสร้างเสร็จก่อนขาย” ตามกระแสของตลาดในขณะนั้น
  ซึ่งบริษัทประสบความสำเร็จในการปิดการขายในทุกโครงการที่เปิดตัวในขณะนั้น
  โดยสามารถปิดการขายทั้งโครงการภายในระยะเวลาอันสั้น ซึ่งส่งผลให้บริษัทเติบโตมาตามลำดับ
  จนได้รับความเชื่อมั่นจากตลาดในฐานะผู้นำด้านการพัฒนาอาคารชุดพักอาศัยในเมือง
  โดยปัจจัยที่นำมาซึ่งความสำเร็จอย่างต่อเนื่อง ประกอบไปด้วยกลยุทธ์ทางการตลาด อันได้แก่
  การกำหนดกลุ่มเป้าหมายแบบเฉพาะเจาะจง (Focus Strategy)
  ความแตกต่างของผลิตภัณฑ์จากคู่แข่ง (Product Differentiation) ภายใต้แนวคิด “LPN
  Design” ที่มีประโยชน์ใช้สอยครบถ้วนภายใต้พื้นที่ห้องชุดขนาด 30 ตร.ม.
  สำหรับห้องชุดแบบสตูดิโอ และขนาด 60 ตร.ม. สำหรับห้องชุดแบบ 2
  ห้องนอนที่ได้พัฒนามาอย่างต่อเนื่อง ความแตกต่างทางด้านการบริการ (Service
  Differentiation) อันได้แก่ “การบริหารอาคารชุด” ซึ่งถือเป็นการบริการหลังการขาย
  โดยในระยะหลังได้มีการปรับเปลี่ยนแนวคิดมาเป็น “การบริหารชุมชน” ตามกลยุทธ์
  “ชุมชนน่าอยู่” และปัจจัยสุดท้าย คือ ความรวดเร็วในการก่อสร้าง (Speed)
  โดยบริษัทสามารถส่งมอบห้องชุดให้แก่ผู้ซื้อได้ภายในระยะเวลาเพียง 1 ปี เดือนพฤศจิกายน
  2544 บริษัทได้ร่วมทุนกับอีก 3 บริษัท จัดตั้งบริษัท แกรนด์ ยูนิตี้ ดิเวลล็อปเมนท์ จำกัด ขึ้น
  เพื่อพัฒนาโครงการอาคารชุดพักอาศัยสร้างค้างเนื่องจากวิกฤติเศรษฐกิจ
  โดยโครงการแรกที่เข้าฟื้นฟู ได้แก่ “โครงการลุมพินีเพลส วอเตอร์คลิฟ” โดยมีบริษัท ลุมพินี
  พรอพเพอร์ตี้ มาเนจเมนท์ จำกัด เป็นผู้รับผิดชอบด้านการบริหารการขายและการตลาด
  การบริหารงานก่อสร้าง รวมถึงการเจรจากับกลุ่มผู้ซื้อเดิม

  ปี 2547 • เริ่มขยายการพัฒนาอาคารชุดพักอาศัยจากโครงการความสูงไม่เกิน 9 ชั้น
  เป็นการพัฒนาอาคารสูง โดยมีความสูงประมาณ 20 ชั้น (Medium Rise Condominium)
  เพื่อให้เกิดความคุ้มค่าเชิงเศรษฐกิจและ ลดข้อจำกัดในการจัดซื้อที่ดิน
  และได้มีการพัฒนากระบวนการก่อสร้างร่วมกับปิยมิตรทางการก่อสร้าง
  จนสามารถดำเนินงานก่อสร้างให้แล้วเสร็จภายใน 1 ปี เช่นเดียวกับอาคารความสูงไม่เกิน 9
  ชั้น ในขณะที่ยังคงรักษาคุณภาพและส่งมอบให้กับลูกค้าได้ตามกำหนดเวลา

  ปี 2548 • ขยายขนาดของการพัฒนาจากการพัฒนาอาคารชุดพักอาศัยเป็นการพัฒนา
  “ชุมชนเมืองขนาดย่อม” (Small Size Township) ที่มี “ลุมพินี วิลล์ ศูนย์วัฒนธรรม”
  เป็นโครงการนำร่อง
  โดยจัดเป็นโครงการขนาดใหญ่ที่ประกอบไปด้วยอาคารหลายอาคารในโครงการเดียวกัน
  และมีห้องชุดเป็นจำนวนมากจึงเปรียบเสมือนชุมชนเมืองขนาดย่อมที่มีสิ่งอำนวยความสะดวกครบครัน
  ทั้งภายในและภายนอกโครงการ ภายใต้แนวคิด “Total Solution Services”

  ปี 2549-2551 • ต่อยอดแบรนด์ “ลุมพินี เซ็นเตอร์”
  โครงการอาคารชุดพักอาศัยสำหรับผู้มีรายได้ระดับกลาง-ล่าง ด้วยการพัฒนาแบรนด์ “ลุมพินี
  คอนโดทาวน์”
  ด้วยนโยบายในการสร้างที่อยู่อาศัยหลังแรกและชุมชนคุณภาพให้กับกลุ่มเป้าหมายที่ต้องการที่พักอาศัยเป็นของตนเอง
  ซึ่งได้เปิดตัวโครงการแรกเมื่อต้นปี 2550 บริเวณถนนรามคำแหงภายใต้ชื่อ “ลุมพินี คอนโดทาวน์
  บดินทรเดชา-รามคำแหง” โดยปัจจุบันลูกค้าได้เข้าอยู่อาศัยภายใต้การบริหารจัดการ
  “ชุมชนน่าอยู่” เพื่อการพัฒนาคุณภาพชีวิตที่ดี ทั้งด้านสิ่งแวดล้อมและสังคม
  มีสิ่งอำนวยความสะดวกและการบริการที่สมบูรณ์พร้อมภายในโครงการ ได้รับความอบอุ่น ปลอดภัย
  เพื่อสร้างความสุขที่แท้จริงจากการอยู่อาศัย ซึ่งบริษัทจะใช้แบรนด์ “ลุมพินี คอนโดทาวน์”
  เป็นเรือธงในการพัฒนา

  ปี 2552-2553 • เดินหน้าพัฒนาโครงการภายใต้แบรนด์ “ลุมพินี คอนโดทาวน์” อย่างต่อเนื่อง
  หลังจากที่มีโครงการภายใต้ แบรนด์ดังกล่าวแล้วเสร็จ 3 โครงการ โดยมีการเปิดตัวโครงการ
  “ลุมพินี คอนโดทาวน์ รามอินทรา-นวมินทร์” ที่เป็นอาคารสูงเป็นครั้งแรกในช่วงปลายไตรมาส 2
  อีกทั้งยังมีการพัฒนาผลิตภัณฑ์ใหม่ ซึ่งยังคงคุณค่าภายใต้แนวคิด “LPN Design” ได้แก่
  ห้องชุดแบบ 1 ห้องนอนขนาด 25 ตร.ม. โดยได้รับการตอบรับที่ดี
  เช่นเคยท่ามกลางภาวะวิกฤติเศรษฐกิจแสดงให้เห็นถึงความเชื่อมั่นของตลาดที่มีต่อแบรนด์
  “ลุมพินี” ในช่วงปลายไตรมาส 4 บริษัทได้ทำการเปิดตัวโครงการ 2 โครงการสุดท้ายของปี
  โดยหนึ่งในโครงการนั้น คือ “ลุมพินี พาร์ค ปิ่นเกล้า”
  ซึ่งเป็นแบรนด์เฉพาะกิจเพื่อแสดงให้เห็นถึงคุณค่าของผลิตภัณฑ์ที่บริษัทมุ่งมั่นในการพัฒนาอย่างต่อเนื่อง
  โดยในโครงการนี้ประกอบด้วยพื้นที่สวนขนาดใหญ่เนื้อที่มากกว่า 4 ไร่ ภายใต้ชื่อ “สวนรวมใจ”
  ที่มุ่งหมายให้เป็นพื้นที่พักผ่อนหย่อนใจสำหรับผู้อยู่อาศัยในโครงการ
  และเป็นศูนย์รวมของการทำกิจกรรมต่างๆ เพื่อสร้างวัฒนธรรมอันดีงามในการอยู่อาศัยร่วมกัน
  และเป็นอีกครั้งหนึ่งที่บริษัทสร้างนวัตกรรมในการเปิดตัวอาคารชุดพักอาศัยด้วยการก่อสร้าง
  “สวนรวมใจ” ให้แล้วเสร็จก่อนการเปิดขาย
  เพื่อให้ผู้ซื้อสัมผัสได้ถึงคุณค่าของผลิตภัณฑ์ที่บริษัทมุ่งมั่นสรรค์สร้างและส่งมอบ

  ปี 2554 • ขยายทำเลการพัฒนาไปสู่ต่างจังหวัด ภายใต้แบรนด์ใหม่ “ลุมพินี พาร์คบีช”
  คอนโดพักตากอากาศที่ผสมผสานระหว่างบรรยากาศของสวนรวมใจและความมีชีวิตชีวาของบรรยากาศชายทะเล
  โดยเลือกชายทะเลริมหาดจอมเทียน เป็นทำเลแรกในการพัฒนา นอกจากนี้ยังได้พัฒนา “ลุมพินี
  เมกะซิตี้” ที่ต่อยอดมาจากแบรนด์ "ลุมพินี คอนโดทาวน์"
  เพื่อเป็นต้นแบบของโครงการขนาดใหญ่ในลักษณะอาคารสูง
  โดยยังคงเน้นความสะดวกสบายภายใต้แนวคิด "ชุมชนเมืองขนาดย่อม"

3.4.2 การบริหารตราผลิตภัณฑ์หรือแบรนด์ “ลุมพินี”

ตราผลิตภัณฑ์หรือแบรนด์ เป็นทรัพย์สินที่ไม่มีตัวตน (Intangible Asset)
ที่ทุกบริษัทให้ความสำคัญมุ่งมั่นที่จะสร้างรักษา และสื่อสารให้เข้าถึงกลุ่มเป้าหมาย
ท่ามกลางสภาวะการแข่งขันที่ทวีความรุนแรง
แบรนด์ที่ประสบความสำเร็จส่วนใหญ่มีตัวตนที่แตกต่างอย่างชัดเจน (Identity)
โดยแบรนด์เหล่านั้นมักมีพันธะสัญญาต่อผู้บริโภคในการส่งมอบผลิตภัณฑ์หรือบริการที่เหนือความคาดหมาย
โดยมี “วัฒนธรรมหรือค่านิยมองค์กร” เป็นแรงผลักดันในการสร้างคุณค่า
และจริยธรรมในการดำเนินธุรกิจเป็นเครื่องกำกับการทุ่มงบประมาณในการโฆษณาประชาสัมพันธ์
เพื่อสร้างการรับรู้ในระยะสั้นเพื่อหวังผลเพียงยอดขาย โดยขาดสำนึกรับผิดชอบอาจไม่บรรลุผล
ในยุคของสังคมข่าวสาร เนื่องจากผู้บริโภคมีความรู้ความเข้าใจและตระหนักในสิทธิ
ซึ่งบริษัทได้เล็งเห็นความสำคัญในข้อนี้
จึงกำหนดแนวทางในการสร้างและบริหารแบรนด์ที่มาจากการลงมือปฏิบัติจนเกิดการรับรู้และความเชื่อมั่น
ก่อเป็นความผูกพันและการบอกต่อ
บริษัทหลีกเลี่ยงที่จะใช้งบประมาณจำนวนมากในการโฆษณาประชาสัมพันธ์เพื่อสร้างการรับรู้โดยปราศจากปัจจัยพื้นฐาน
อีกทั้งยังกำหนด “ค่านิยมองค์กร”
ที่รองรับแนวทางในการบริหารตราผลิตภัณฑ์หรือแบรนด์ให้แข็งแกร่ง

ตลอดระยะเวลากว่า 22 ปีของการดำเนินงาน ปัจจัยที่ส่งผลให้บริษัทเติบโตอย่างยั่งยืนคือ
ความเชื่อมั่นที่ผู้บริโภคมีต่อแบรนด์ “ลุมพินี” ซึ่งนอกจาก คุณค่าผลิตภัณฑ์ อันเกิดจาก
ทำเลที่มีศักยภาพห้องชุดที่ออกแบบภายใต้แนวคิด LPN Design ส่วนประกอบโครงการในด้านต่างๆ
ยังรวมถึง คุณค่าของการบริการ ที่บริษัทได้พัฒนามาโดยลำดับ ทั้งการบริหารประสบการณ์ลูกค้า
และการบริการหลังการขาย อันได้แก่ การบริหารชุมชน ภายใต้กลยุทธ์ “ชุมชนน่าอยู่”
ยังเป็นส่วนสำคัญที่ช่วยสร้างความแตกต่าง และเป็นจุดแข็งที่ทำให้แบรนด์ของบริษัทได้รับการบอกต่อ
และเป็นที่ยอมรับอย่างกว้างขวาง

1) “ชุมชนน่าอยู่” กลยุทธ์ในการขับเคลื่อนแบรนด์ “ลุมพินี”

จากปณิธานที่บริษัทมุ่งมั่นในการสร้างสรรค์และส่งมอบ “ความสุขที่แท้จริงของการอยู่อาศัย” (Real
Pleasure of Living) ให้กับสมาชิกทุกคนในครอบครัว “ลุมพินี” เพื่อนำไปสู่
“ชุมชนที่ผู้อยู่อาศัยจะสามารถอยู่ร่วมกันอย่างมีความสุข โดยมี องค์ประกอบที่เหมาะสม
มีคุณภาพชีวิตภายใต้สังคมและสิ่งแวดล้อม รวมทั้งวัฒนธรรมอันดีงาม” ซึ่งบริษัทได้กำหนด
กลยุทธ์ในการบริหารจัดการชุมชนที่มีประสิทธิภาพ ซึ่งมีหน่วยงานที่รับผิดชอบโดยตรง ได้แก่ บริษัท
ลุมพินี พรอพเพอร์ตี้ มาเนจเมนท์ จำกัด บริษัทย่อยที่ได้จัดตั้งขึ้นตั้งแต่ปี 2535
เพื่อให้การบริการด้านบริหารจัดการชุมชนที่ครบวงจร ภายใต้แนวทางการ
ดำเนินงานที่พัฒนามาเป็นลำดับ ได้แก่ F-B-L-E-S-P ที่ประกอบไปด้วย

(1.1) การบริหารทรัพย์ส่วนกลาง (Facility Management)

  การบริหารทรัพย์ส่วนกลาง หนึ่งในองค์ประกอบสำคัญของชุมชน
  เป็นหน้าที่หลักของการบริหารจัดการชุมชน
  ทั้งนี้ฝ่ายบริหารชุมชนมีหน้าที่ในการดูแลทรัพย์ส่วนกลางให้คงประสิทธิภาพสำหรับการใช้งาน
  ทั้งทรัพย์ส่วนกลางที่เป็นงานสถาปัตยกรรม สิ่งอำนวยความสะดวก และงานระบบอาคารต่างๆ
  เช่น ลิฟท์ เครื่องกำเนิดไฟฟ้า ระบบไฟฟ้า ระบบสุขาภิบาล เป็นต้น
  ซึ่งเป็นหน้าที่ที่ต้องบำรุงรักษาในเชิงป้องกัน
  เพื่อให้มั่นใจได้ว่าทุกส่วนประกอบของอาคารทำงานเป็นปกติ เกิดความสะดวกสบายและปลอดภัย
  และอาจเกี่ยวพันโดยตรงกับชีวิตและทรัพย์สินของเจ้าของร่วมหรือผู้อยู่อาศัยทั้งหมด
  ส่งผลต่อสภาพแวดล้อมโดยตรง เช่น ระบบบำบัดน้ำเสียด้วยการสนับสนุนจากฝ่ายบำรุงรักษา

(1.2) การบริหารงบประมาณ (Budgeting Management)

  การบริหารงบประมาณนิติบุคคลอาคารชุด
  เป็นการบริหารงบประมาณที่ไม่มีวัตถุประสงค์ในการแสวงหากำไร
  แต่เป็นการบริหารงบประมาณให้เป็นไปตามนโยบายที่ได้รับการอนุมัติจากที่ประชุมใหญ่สามัญเจ้าของร่วม
  และบริหารเงินกองทุนให้มีเสถียรภาพและเพิ่มพูน เพื่อความมั่นคงในฐานะทางการเงินของชุมชน
  โดยยังคงรักษาไว้ซึ่งประสิทธิภาพของอาคารและคุณภาพชีวิตของเจ้าของร่วม
  หรือผู้อยู่อาศัยทั้งหมดภายในชุมชน ประกอบการจัดทำรายงานการเงินที่ง่ายต่อความเข้าใจ
  เน้นความโปร่งใสและตรวจสอบได้ นอกจากนี้
  ฝ่ายบริหารชุมชนมีหน้าที่ในการบริหารทรัพย์สินส่วนกลาง
  ที่ได้รับอนุมัติจากที่ประชุมใหญ่เจ้าของร่วมให้เกิดรายได้เพิ่มเติม
  ซึ่งจะเป็นการช่วยลดภาระในการเพิ่มค่าใช้จ่ายส่วนกลางของนิติหรือช่วยเพิ่มเงินกองทุนให้พอกพูนขึ้นทุกปี

(1.3) การบริหารคุณภาพชีวิต (Life Quality Management)

  สำหรับการบริหารจัดการชุมชน
  นอกเหนือจากการบริหารทรัพย์ส่วนกลางและการบริหารงบประมาณแล้ว
  คุณภาพชีวิตของเจ้าของร่วมถือว่าเป็นสิ่งสำคัญไม่ยิ่งหย่อนไปกว่ากัน ไม่ว่าจะเป็นเรื่อง
  ความสะอาด การรักษากฎระเบียบข้อบังคับของอาคารชุด
  เพื่อการมีวินัยในการอยู่อาศัยร่วมกันและความเป็นระเบียบเรียบร้อยภายในชุมชน
  รวมทั้งกิจกรรมต่างๆ ที่เสริมสร้างวัฒนธรรมอันดีงามของสังคม ซึ่งกิจกรรมดังกล่าวข้างต้น
  ส่งผลให้เจ้าของร่วมหรือผู้พักอาศัยในชุมชนเกิดความสัมพันธ์ที่ดีต่อกัน
  และขยายการสร้างความร่วมมือร่วมใจของผู้อยู่อาศัยภายในชุมชนที่บริษัทพัฒนาไปยังผู้อยู่อาศัยในบริเวณโดยรอบ
  ทั้งหมดนี้หากกิจกรรมใดที่เห็นว่าเป็นประโยชน์และเป็นวัฒนธรรมอันดีงาม
  บริษัทจะให้การสนับสนุนงบประมาณตามความเหมาะสม เช่น

- กิจกรรมหลัก เช่น การจัดประชุมใหญ่สามัญเจ้าของร่วมประจำปี การจัดกิจกรรมซ้อมหนีไฟ
รวมทั้งการรณรงค์ให้สมาชิกร่วมเป็นอาสาสมัครชุมชนในโครงการ Fire Team เป็นต้น

  - กิจกรรมสานสัมพันธ์ เพื่อสร้างจิตสำนึกของการอยู่ร่วมกัน ได้แก่
  การจัดกิจกรรมให้ผู้ที่เข้าอยู่อาศัยใหม่ได้ทำความรู้จักกัน
  ร่วมพูดคุยถึงปัญหาการอยู่อาศัยให้ข้อแนะนำหรือข้อเสนอแนะสำหรับการอยู่อาศัย
  กิจกรรมเพื่อส่งเสริมงานศิลปะ งานประดิษฐ์ การจัดปาร์ตี้ในสวน งานปีใหม่
  รวมทั้งกิจกรรมนอกสถานที่ เช่น ท่องเที่ยว
  เพื่อสร้างความสุขและความสัมพันธ์อันดีให้กับผู้อยู่อาศัยในโครงการ

  - กิจกรรมเพื่อส่งเสริมสุขภาพที่ดีของสมาชิก ได้แก่ การจัด “มหกรรมกีฬาประชาคมลุมพินี”
  ในกลุ่มสมาชิกของโครงการ ซึ่งเป็นกิจกรรมที่จัดต่อเนื่องมาจากปี 2553
  กิจกรรมเดิน-วิ่งเฉลิมพระเกียรติในวาระต่างๆ และกิจกรรมออกกำลังกายประเภทต่างๆ
  เพื่อให้เหมาะสมกับสมาชิกหลากหลายวัย เช่น แอโรบิค โยคะ เป็นต้น

  - กิจกรรมด้านวัฒนธรรม ได้แก่ การจัดงานในเทศกาลต่างๆ เช่น วันขึ้นปีใหม่ วันสงกรานต์
  วันครอบครัว วันลอยกระทง การจัดทำบุญประจำปี และทำบุญวันพระ
  เพื่อร่วมสืบสานขนบธรรมเนียมประเพณีและวัฒนธรรมอันดีของไทย
  และความเป็นสิริมงคลแก่ผู้อยู่อาศัย นอกจากนี้ บริษัทยังจัดให้มีธรรมะเดลิเวอรี่ในหัวข้อ
  “ชุมชนน่าอยู่ คนในชุมชนควรปฏิบัติอย่างไร” เพื่อส่งเสริมการอยู่อาศัยที่ดีร่วมกัน

- กิจกรรมเพื่อการแบ่งปัน เช่น
การร่วมบริจาคเงินและสิ่งของเพื่อช่วยเหลือชุมชนและประชาชนที่ขาดแคลน
เพื่อมอบแก่มูลนิธิและการกุศลต่างๆ
รวมทั้งการรณรงค์ให้สมาชิกโครงการร่วมบริจาคโลหิตอย่างต่อเนื่องทุก 3 เดือน

  นอกจากนั้น สมาชิกในโครงการยังได้รวมตัวกันจัดตั้งชมรม
  เพื่อทำกิจกรรมเพื่อสังคมและสิ่งแวดล้อม โดยปัจจุบันมีทั้งสิ้น 4 ชมรม ได้แก่ ชมรม “ชุมชนน่าอยู่
  ลุมพินีสัมพันธ์” ชมรม “รวมพลคนใจดี ลุมพินีอาสา” ชมรม “ลุมพินี ฅนอาสา
  บดินทรเดชา-รามคำแหง” และชมรม “ลุมพินี เดิน-วิ่ง เพื่อสุขภาพ” ซึ่งได้ดำเนินกิจกรรมต่างๆ
  ตลอดปี 2554 ที่ผ่านมา ได้แก่

  รายงานสรุปการจัดกิจกรรมภายใต้การดำเนินงานของชมรมต่างๆ

1. ชุมชนน่าอยู่ ลุมพินีสัมพันธ์ • ร่วมฟื้นฟูและปลูกปะการัง ที่จังหวัดระยอง

• มอบทุนการศึกษาแก่น้องๆ ในจังหวัดสมุทรสงคราม

• เลี้ยงอาหารเด็กพิการ จังหวัดราชบุรี

2. รวมพลคนใจดี ลุมพินีอาสา • กิจกรรม ณ สถานสงเคราะห์คนชรา จังหวัดกาญจนบุรี

3. ฅนอาสา ลุมพินี บดินทรเดชา รามคำแหง • กิจกรรม เพื่อน้องๆ โรงเรียนบ้านราษฎร์บำรุง
จังหวัดสุพรรณบุรี

• กิจกรรมอนุรักษ์ช้าง ที่บ้าน ช.ช้างชรา จังหวัดกาญจนบุรี

4. ลุมพินี เดิน วิ่ง เพื่อสุขภาพ • เดิน-วิ่ง 12 สิงหา

• เดิน-วิ่ง บางกอกโพสต์

5. กิจกรรมร่วมระหว่าง 4 ชมรม • ส่งมอบบ้านช่วยเหลือผู้ประสบภัยน้ำท่วม จังหวัดลพบุรี

• รวบรวมเงินบริจาค เพื่อช่วยเหลือผู้ประสบภัยสึนามิ ประเทศญี่ปุ่น

• รวบรวมเงินและสิ่งของบริจาค ช่วยเหลือผู้ประสบอุทกภัยที่ภาคใต้

• รวบรวมเงินและสิ่งของบริจาค ช่วยเหลือผู้ประสบอุทกภัยทั่วประเทศ

  รายงานสรุปการจัดกิจกรรมภายในชุมชน ประจำปี 2554

+--------------------------+---------------------+--------------------+
| ประเภทของกิจกรรม          | กลุ่มโครงการ          | จำนวน (ครั้ง)        |
+--------------------------+---------------------+--------------------+
| การแบ่งปัน                 |                     |                    |
+--------------------------+---------------------+--------------------+
|   บริจาคสิ่งของ             | 12                  | 11                 |
+--------------------------+---------------------+--------------------+
|   บริจาคโลหิต              | 11                  | 14                 |
+--------------------------+---------------------+--------------------+
|   Club R SA CESR         | 28                  | 8                  |
+--------------------------+---------------------+--------------------+
| การมีส่วนร่วม               |                     |                    |
+--------------------------+---------------------+--------------------+
|   ประชุมใหญ่               | 52                  | 52                 |
+--------------------------+---------------------+--------------------+
|   ซ้อมหนีไฟ                | 39                  | 35                 |
+--------------------------+---------------------+--------------------+
|   ทำบุญอาคาร              | 65                  | 51                 |
+--------------------------+---------------------+--------------------+
|   Coffee Corner          | 6                   | 10                 |
+--------------------------+---------------------+--------------------+
|   วัฒนธรรม/ศาสนา          | 67                  | 53                 |
+--------------------------+---------------------+--------------------+
|   ธรรมะเดลิเวอร์รี่          | 5                   | 5                  |
+--------------------------+---------------------+--------------------+
|   คัดแยกขยะ               | 2                   | 1                  |
+--------------------------+---------------------+--------------------+
| สัมพันธภาพและสุขภาพ         |                     |                    |
+--------------------------+---------------------+--------------------+
|   ท่องเที่ยว                | 10                  | 11                 |
+--------------------------+---------------------+--------------------+
|   บันเทิง Party            | 43                  | 36                 |
+--------------------------+---------------------+--------------------+
|   ตลาดนัดชุมชน             | 15                  | 16                 |
+--------------------------+---------------------+--------------------+
|   ศิลปะ งานประดิษฐ์         | 31                  | 30                 |
+--------------------------+---------------------+--------------------+
|   สุขภาพและกีฬา            | 6                   | 6                  |
+--------------------------+---------------------+--------------------+
|   แอโรบิคและโยคะ          | 9                   | 359                |
+--------------------------+---------------------+--------------------+
| รวม                      | 833                 | 698                |
+--------------------------+---------------------+--------------------+

(1.4) การบริหารสิ่งแวดล้อม (Environment Management)

การให้ความสำคัญต่อสิ่งแวดล้อมเป็นหน้าที่หนึ่งที่บริษัทให้ความสำคัญอย่างยิ่ง
โดยมุ่งเน้นสิ่งแวดล้อมที่มีผลกระทบต่อ ผู้อยู่อาศัยและชุมชนโดยรอบบริเวณโครงการ โดยยึดหลัก
Green Clean Lean เป็นสำคัญ อาทิเช่น
การบำบัดน้ำเสียให้ได้คุณภาพตามเกณฑ์ที่หน่วยงานราชการกำหนดแล้วนำกลับมาใช้ใหม่สำหรับเป็นน้ำรดต้นไม้ในโครงการ
การจัดการขยะ โดยการคัดแยกขยะออกเป็นส่วนเพื่อให้ง่ายต่อการกำจัด
หรือนำกลับไปเข้ากระบวนการ Recycle การอนุรักษ์พลังงาน
การบำรุงรักษาดูแลพื้นที่สีเขียวหรือการปลูกต้นไม้ทดแทนให้แก่สังคมโดยรวมทั้งในและนอกชุมชนลุมพินี
เพื่อเสริมสร้างพื้นที่สีเขียวให้กับสังคมโดยรวม เป็นการยกมาตรฐานคุณภาพชีวิตของคนเมืองให้ดีขึ้น
เพื่อเป็นการตอกย้ำถึงความสำคัญของการบริหารสิ่งแวดล้อม
บริษัทได้จัดตั้งหน่วยงานที่มีหน้าที่รับผิดชอบโดยตรงให้ทำหน้าที่ส่งเสริมและสร้างจิตสำนึก
รวมทั้งจัดกิจกรรมเพื่อดูแลสิ่งแวดล้อม ที่ได้รับผลกระทบจากการพัฒนาโครงการ
ทั้งอยู่ในระหว่างการก่อสร้างและภายหลังการส่งมอบ

(1.5) การบริหารระบบความปลอดภัย (Security Management)

  บริษัทให้ความสำคัญและเข้มงวดกับการบริหารระบบความปลอดภัยเป็นอย่างสูง
  โดยมีหน่วยงานด้านรักษาความปลอดภัยที่บริษัทได้จัดตั้งขึ้น
  เพื่อบริหารจัดการความปลอดภัยภายในชุมชน
  ภายใต้กลยุทธ์ในการทำงานเพื่อรักษามาตรฐานของระบบรักษาความปลอดภัยทั้งเจ้าหน้าที่ที่ปฏิบัติงานและอุปกรณ์
  เช่น กล้องโทรทัศน์วงจรปิด ระบบเตือนภัยและระบบสื่อสาร
  รวมถึงการสร้างเครือข่ายความมีส่วนร่วมจากทั้งภายในชุมชนและหน่วยราชการที่เกี่ยวข้อง
  เพื่อความปลอดภัยสูงสุดของสมาชิกภายในชุมชนเป็นสำคัญ

(1.6) การดูแลศักยภาพของบุคลากร (People Management)

  บริษัทให้ความสำคัญกับการดูแลคุณภาพชีวิตและพัฒนาศักยภาพของบุคลากรที่เกี่ยวข้องทุกส่วน
  ไม่ว่าจะเป็นพนักงานหรือเจ้าหน้าที่ที่มีส่วนเกี่ยวข้องในงานบริหารชุมชน
  การบริหารจัดการพื้นที่ส่วนกลาง การให้บริการเจ้าของร่วม
  เพื่อให้เกิดความพึงพอใจของลูกค้าและสมาชิกที่เกี่ยวข้อง นอกจากนี้ ยังมุ่งเน้นการทำงานเป็นทีม
  ตามหน้าที่และความรับผิดชอบในงานของเจ้าหน้าที่ในทุกด้านของชุมชน
  เจ้าหน้าที่ที่มีศักยภาพจะมีส่วนสนับสนุนและส่งเสริม ส่งผลให้ F-B-L-E-S-P มีคุณภาพไปด้วย
  นอกจากนั้นยังกำหนดแนวทางที่จะเพิ่มความรู้และความเข้าใจในการบริหารชุมชนของคณะกรรมการนิติบุคคลโดยเฉพาะประธานกรรมการนิติบุคคล
  ซึ่งถือว่ามีบทบาทในการบริหารจัดการชุมชนอย่างสูง

2) การสื่อสารแบรนด์

ในปี 2551 บริษัทได้ร่วมกับบริษัทที่ปรึกษาด้านการสื่อสารแบรนด์
วางแผนการพัฒนาและการสื่อสารแบรนด์ “ลุมพินี” ออกสู่ วงกว้าง
โดยกำหนดเป้าหมายการรับรู้ถึงแก่นแท้ความเป็นตัวตนของแบรนด์อย่างชัดเจน
จากผลการศึกษาด้วยการสัมภาษณ์เชิงลึก ทุกส่วนที่เกี่ยวข้องทั้งผู้บริหารระดับสูง พนักงาน ลูกค้า
คู่ค้า ต่างเห็นพ้องต้องกัน และสรุปว่าแบรนด์ “ลุมพินี” คือ “ความสุขที่ แท้จริงของการอยู่อาศัย
(Real Pleasure of Living)” ของ “ชุมชนน่าอยู่”
และเพื่อให้เกิดความชัดเจนของตราสัญลักษณ์ของ บริษัทและการบอกถึงความเป็นตัวตนของแบรนด์
“ลุมพินี” บริษัทจึงได้ปรับปรุงและพัฒนาตราสัญลักษณ์ของบริษัท รวมถึง ตราสัญลักษณ์ “ชุมชนน่าอยู่”
ใหม่ ดังนี้

  []

ตราสัญลักษณ์องค์กรเดิม ตราสัญลักษณ์ชุมชนน่าอยู่เดิม

  []

  ตราสัญลักษณ์องค์กร ตราสัญลักษณ์ชุมชนน่าอยู่

  (เริ่มใช้ตั้งแต่ปี 2551) (เริ่มใช้ตั้งแต่ปี 2551)

  จากปี 2552 ที่บริษัทได้จัดให้มีแคมเปญ “30 happy days” เพื่อสื่อสารกลยุทธ์ “ชุมชนน่าอยู่”
  ด้วยการเชิญ 4 หนุ่มสาวคนรุ่นใหม่ให้ทดลองใช้ชีวิตในชุมชน “ลุมพินี” เพื่อพิสูจน์ความจริงที่ว่า
  “เขาว่ากันว่า...อยู่ที่นี่แล้วมีความสุข” ถ่ายทอดผ่านเว็บไซต์ www.30happydays.com
  ซึ่งเป็นสื่อที่มีค่าใช้จ่ายต่ำแต่มีประสิทธิภาพในการเข้าถึงกลุ่มเป้าหมาย
  รวมทั้งยังได้เพิ่มช่องทางการสื่อสารผ่านเครือข่ายทางสังคม เช่น ทวิตเตอร์ เฟซบุ๊ก
  ปรากฏว่าได้รับความสนใจจากกลุ่มเป้าหมายคนรุ่นใหม่เป็นจำนวนมาก เป็นการขยายการรับรู้
  สร้างความเข้าใจ และสร้างความเชื่อมั่นในแบรนด์ “ลุมพินี” ได้เป็นอย่างดี

ในปี 2553 บริษัทจึงมีนโยบายที่จะสร้างการรับรู้และความเชื่อมั่นในแบรนด์อย่างต่อเนื่อง
ด้วยการนำเรื่องจริงของบุคคล 4 คน ในสังคม “ลุมพินี”
ถ่ายทอดเป็นหนังสั้นภายใต้แคมเปญ“Happiness of Caring”ผ่านสื่อออนไลน์
www.HappinessOfCaring.com ซึ่งผลงานของทั้งสองแคมเปญยังได้รับรางวัล Certificate
of Excellence 2010 ในหมวด Interactive and Digital Media (Web- site
Design) จาก Bangkok Art Directors Association (BAD Award) อีกด้วย

  และในปี 2554 ที่ผ่านมา บริษัทยังคงสื่อสาร ถ่ายทอดคุณค่าของแบรนด์ผ่านสื่อต่างๆ
  รวมถึงสื่อออนไลน์ที่เข้าถึงกลุ่มเป้าหมายคนรุ่นใหม่อย่างต่อเนื่อง เช่น
  www.facebook.com/ClubLumpini ซึ่งในช่วงวิกฤติอุทกภัยครั้งใหญ่ในปี 2554 ที่ผ่านมา
  เพื่อเสริมสร้างความเข้าใจอันดีของผู้พักอาศัยภายในชุมชนและสังคมในภาพรวม
  บริษัทได้ใช้สื่อดังกล่าวในการสื่อสารกับสมาชิกในชุมชนต่างๆ เพื่อแจ้งข่าวสารข้อมูล
  ความคืบหน้าของสถานการณ์ และแผนการรับมือกับวิกฤติดังกล่าวของบริษัท
  รวมถึงการระดมความช่วยเหลือในด้านต่างๆ ซึ่งได้สร้างความเป็นอันหนึ่งอันเดียวกันของชุมชน
  ความเข้าใจที่ดี และลดความกังวลใจของชุมชนและสังคมภายนอกได้อย่างมาก นอกจากนี้
  ในปีที่ผ่านมา
  บริษัทยังได้ให้ความสำคัญกับการถ่ายทอดคุณค่าของแบรนด์ผ่านคุณค่าของสินค้าและบริการ
  ซึ่งจะเป็นการพัฒนาที่มั่นคงและยั่งยืนสืบไป

3.5 เป้าหมายในการดำเนินธุรกิจ

บริษัทได้กำหนดวิสัยทัศน์เพื่อเป็นแนวทางในการดำเนินธุรกิจของบริษัททุกรอบ 3 ปี
เพื่อนำไปสู่เป้าหมายการเติบโตอย่างยั่งยืน
โดยคำนึงถึงความสมดุลของผลตอบแทนทั้งเชิงปริมาณและคุณภาพต่อผู้มีส่วนได้เสียทุกกลุ่ม
อีกทั้งยังคำนึงถึงความรับผิดชอบต่อสังคมและสิ่งแวดล้อมด้วยการดำเนินงานภายใต้หลักธรรมาภิบาล
จริยธรรมและคุณธรรม รวมถึงการกำหนดพันธกิจในแต่ละปี
เพื่อให้สอดคล้องกับสภาพแวดล้อมที่เปลี่ยนแปลง
ซึ่งขับเคลื่อนด้วยสมรรถนะหลักของพนักงานในองค์กร (Core Competency)
ที่หล่อหลอมมาจากประสบการณ์ในการเผชิญวิกฤติเศรษฐกิจเมื่อปี 2540 โดยในปัจจุบัน
บริษัทได้พัฒนาสมรรถนะหลักดังกล่าวให้กลายมาเป็น “คุณค่าองค์กร” (Corporate Value)
ที่แฝงอยู่ในจิตวิญญาณของบุคลากรทุกระดับ ดังนี้

3.5.1 วิสัยทัศน์

ปี 2545-2547 • ผู้นำด้านการพัฒนาอาคารชุดพักอาศัย
สำหรับกลุ่มเป้าหมายระดับกลางถึงกลาง-ล่าง

  ปี 2548-2550 • ดำรงไว้ซึ่งความเป็นผู้นำตลาด และเพิ่มพูนประสิทธิภาพ
  ด้วยการพัฒนาอาคารชุดพักอาศัยแบบบูรณาการ เพื่อการสร้างสรรค์ชุมชนคุณภาพ

  ปี 2551-2553 • มุ่งมั่นดำเนินการในการรักษาภาวะผู้นำด้านการพัฒนาอาคารชุดพักอาศัย
  ด้วยการสร้างสรรค์คุณค่าแบบบูรณาการ
  เพื่อพัฒนาคุณภาพชีวิตที่เหมาะสมและพึงพอใจของผู้อยู่อาศัยในชุมชน
  โดยที่ยังคงไว้ซึ่งผลตอบแทนต่อผู้ถือหุ้นและผู้มีส่วนได้เสียอย่างยั่งยืน ภายใต้หลักการธรรมาภิบาล

  ปี 2554-2556 • เป็นผู้นำในการพัฒนาที่พักอาศัยในเมืองด้วยการสร้างสรรค์
  และส่งมอบคุณค่าแบบบูรณาการ แก่ผู้มีส่วนได้เสียในการดำเนินงาน
  เพื่อนำไปสู่การพัฒนาและการเติบโตอย่างยั่งยืน

3.5.2 พันธกิจ ปี 2555

  ผู้ถือหุ้น • สร้างผลตอบแทนที่เหมาะสม เพื่อการเติบโตอย่างยั่งยืน ภายใต้หลักการธรรมาภิบาล

  ลูกค้าและผู้อยู่อาศัย • สร้างสรรค์ ส่งมอบ พร้อมรักษาคุณค่าของสินค้าและบริการ
  อันก่อให้เกิดความผูกพัน ภายใต้วัฒนธรรม “ห่วงใยและแบ่งปัน” เพื่อนำไปสู่ “ชุมชนน่าอยู่”

  สังคมและสิ่งแวดล้อม •
  ส่งเสริมและมีส่วนร่วมในการสร้างจิตสำนึกรับผิดชอบต่อสังคมและสิ่งแวดล้อมกับทุกภาคส่วน
  เพื่อการพัฒนาอย่างยั่งยืน

  ปิยมิตรทางธุรกิจ • สร้างความเป็นหนึ่งเดียว ภายใต้วัฒนธรรม “ห่วงใยและแบ่งปัน”
  ร่วมพัฒนาอย่างต่อเนื่อง เพื่อผลตอบแทนที่เหมาะสมและเติบโตร่วมกัน

  พนักงาน • เสริมสร้างคุณภาพชีวิต ความรู้ ความสามารถ และคุณธรรม เพื่อความสุข
  ความผูกพัน ความก้าวหน้ามั่นคง ภายใต้วัฒนธรรม “ห่วงใยและแบ่งปัน” มุ่งสู่
  “องค์กรแห่งคุณค่า”

3.5.3 แผนภูมิกลยุทธ์ของบริษัท ปี 2555

[]

3.5.4 หลักปรัชญาเศรษฐกิจพอเพียงกับแนวทางการดำเนินธุรกิจของบริษัท

แนวทางการดำเนินธุรกิจของบริษัทสอดคล้องกับหลักปรัชญาเศรษฐกิจพอเพียง (3 ห่วง 2 เงื่อนไข)
ซึ่งอธิบายได้ ดังนี้

3 ห่วง ได้แก่

1. ความพอประมาณ

- อัตราการเติบโตที่เหมาะสม โดยมุ่งเน้นการพัฒนาบุคลากรภายใน

- ผลกำไรที่พอประมาณ ไม่เอารัดเอาเปรียบและไม่เบียดเบียนลูกค้าและสังคม

- คำนึงถึงผลกระทบจากการพัฒนาทุกมิติ

2. ความมีเหตุผล

- พัฒนาที่พักอาศัยสำหรับกลุ่มเป้าหมายที่รายได้ระดับกลางถึงกลาง-ล่าง

- คำนึงถึงคุณภาพชีวิตของผู้อยู่อาศัย ภายใต้แนวคิดและกลยุทธ์ “ชุมชนน่าอยู่”

- สร้างความสมดุลของผลตอบแทนต่อผู้มีส่วนได้เสียทุกกลุ่ม

3. การสร้างภูมิคุ้มกัน

- ให้ความสำคัญกับการพัฒนาบุคลากร

- กำหนดกลยุทธ์ที่เหมาะสมทุกสภาวะของธุรกิจ

2 เงื่อนไข ได้แก่

1. ความรู้ กำหนดให้เป็นองค์กรแห่งการเรียนรู้และแบ่งบันความรู้

2. คุณธรรม กำหนดให้ “คุณธรรม” เป็นหนึ่งในค่านิยมองค์กรที่สำคัญ
อันเป็นพื้นฐานของหลักการกำกับดูแลกิจการที่ดี

บริษัทได้ใช้แนวทางดังกล่าวในการดำเนินงานมาโดยตลอด
ซึ่งส่งผลให้การดำเนินธุรกิจเป็นไปตามเป้าหมายและได้รับการยอมรับจากผู้เกี่ยวข้อง
ไม่ว่าจะเป็นลูกค้า หรือผู้มีส่วนได้ส่วนเสีย

ในปี 2554 นี้ ทางบริษัทได้พิจารณาถึงแนวทางในการดำเนินงานที่คำนึงถึง “การพัฒนาอย่างยั่งยืน”
จึงได้เพิ่มเติมแนวทางปฏิบัติในการดำเนินงาน โดยมีพื้นฐานของหลักปรัชญาเศรษฐกิจพอเพียง ดังนี้

การดำเนินงานเพื่อนำไปสู่แนวทาง ”การพัฒนาอย่างยั่งยืน” ตามหลักปรัชญาเศรษฐกิจพอเพียง ปี
2555

1. การบริหารจัดการองค์กร

- ดำเนินงานให้เกิดผลกำไรที่เหมาะสม พอประมาณ ไม่หวังผลกำไรระยะสั้น
โดยไม่เอารัดเอาเปรียบ ไม่เบียดเบียนผู้หนึ่ง ผู้ใด ไม่ว่าจะเป็นลูกค้า คู่ค้า หรือคู่แข่ง

- กำหนดกลยุทธ์ในการดำเนินงานในแนวทางยืดหยุ่น สามารถรับการเปลี่ยนแปลงของสภาวะธุรกิจ
ทั้งช่วงขาขึ้นหรือขาลง อีกทั้งยังติดตามผล
ประเมินสถานการณ์ที่อาจมีผลกระทบต่อธุรกิจอย่างต่อเนื่องและสม่ำเสมอ

2. การบริหารจัดการบุคลากร

- กำหนดผลตอบแทนและสวัสดิการที่สอดคล้องกับประสิทธิภาพและประสิทธิผล

- มุ่งเน้นด้านความสมดุลของชีวิตและการทำงาน

- รักษาและพัฒนาบุคลากรอย่างต่อเนื่อง

- กำหนดให้เป็นองค์กรแห่งการเรียนรู้และประสบการณ์

- คัดเลือกและวางแผนผู้สืบทอด และพัฒนาอย่างเหมาะสม

3. การสร้างความสมดุลของผลประโยชน์แก่ผู้มีส่วนได้ส่วนเสีย

  - จัดสรรผลประโยชน์ให้กับผู้มีส่วนได้ส่วนเสีย อันได้แก่ ผู้ถือหุ้น พนักงาน ลูกค้า
  และคู่ค้าทางธุรกิจอย่างสมดุลและเหมาะสม

-
ดูแลรับผิดชอบต่อสังคมที่มีส่วนเกี่ยวข้องและรับผลกระทบจากการพัฒนาตั้งแต่ช่วงการออกแบบ,การดำเนินงานก่อสร้าง
(ฝุ่น เสียงที่ส่งผลกระทบต่อบ้านข้างเคียง) โดยเฉพาะคุณภาพชีวิตของสังคมในชุมชนหลังการส่งมอบ
(ชุมชนน่าอยู่) โดยได้กำหนดงบประมาณในการบริหารจัดการอย่างเหมาะสม

- ตั้งงบประมาณในการดูแลสิ่งแวดล้อมที่ได้รับผลกระทบจากการพัฒนา
รวมทั้งแนวคิดของอาคารเขียว (Green Building)
โดยกำหนดเป็นแนวทางการพัฒนาโครงการด้วยแนวคิด LPN Green

4. การพัฒนานวัตกรรม

  - กำหนด “ความยืดหยุ่น” (Dynamic) เป็นหนึ่งในค่านิยมขององค์กร
  ซึ่งส่งผลให้บริษัทได้คิดค้นนวัตกรรมในการดำเนินการอย่างสม่ำเสมอ ทั้งผลิตภัณฑ์และบริการ

  - ส่งเสริมให้มีการพัฒนาและการแบ่งปันแนวคิดในการสร้างนวัตกรรมประจำปีในทุกสายงาน
  โดยกำหนดให้มีการจัดประกวดนวัตกรรมในแต่ละปี
  เพื่อกระตุ้นให้พนักงานได้คิดค้นนวัตกรรมในสายงานของตนเอง

5. การใช้ทรัพยากรอย่างมีประสิทธิภาพและประสิทธิผล

- กำหนดกลยุทธ์ในการดำเนินงานที่สำคัญ คือ การตระหนักถึงการบริหารต้นทุนรวมถึงค่าใช้จ่าย
เนื่องจากผลิตภัณฑ์ของ บริษัทเป็นผลิตภัณฑ์ที่มุ่งเน้นกลุ่มเป้าหมายที่มีรายได้ระดับกลางถึงกลาง-ล่าง
ซึ่งต้องคำนึงถึ’ต้นทุนและค่าใช้จ่ายที่ส่งผล กระทบต่อราคาขาย

  - ควบคุม ดูแล การใช้ทรัพยากรให้เกิดประโยชน์สูงสุด
  โดยเริ่มตั้งแต่กระบวนการออกแบบจนถึงกระบวนการดำเนินการก่อสร้างและการดำเนินงาน

6. การพัฒนาเทคโนโลยีผลิตภัณฑ์และบริการ

  - เปิดรับเทคโนโลยีใหม่ในโลกาภิวัฒน์ เพื่อนำมาพัฒนาคุณค่าผลิตภัณฑ์และบริการ
  การวางรูปแบบการดำเนินงานให้ความยืดหยุ่นเหมาะสมกับการปรับเข้าหาเทคโนโลยีใหม่ๆ

7. การขยายและเติบโตอย่างค่อยเป็นค่อยไป

  - ตลอดระยะเวลา 10 ปีที่ผ่านมา
  บริษัทได้มีการเติบโตด้านผลประกอบการอย่างค่อยเป็นค่อยไปและสม่ำเสมอ
  ไม่ว่าจะอยู่ในสถานการณ์ที่แปรเปลี่ยน โดยคำนึงถึงการเติบโตพร้อมกันของผู้มีส่วนได้ส่วนเสีย
  ไม่ว่าจะเป็นพนักงานในบริษัทหรือพันธมิตรที่ทำงานร่วมกันมากับบริษัทเป็นระยะเวลายาวนาน

8. การบริหารความเสี่ยง

  - บริษัทได้มีการกำหนดกลยุทธ์การบริหารจัดการความเสี่ยง โดยคณะกรรมการบริหารความเสี่ยง
  อันประกอบด้วยกรรมการบริหารและกรรมการผู้จัดการทั้งหมดที่เกี่ยวข้องกับการดำเนินธุรกิจของบริษัท
  และมีการประเมิน ติดตาม วิเคราะห์กลยุทธ์และผลอย่างสม่ำเสมอ
  ซึ่งสามารถปรับเปลี่ยนกลยุทธ์ได้ทันต่อการเปลี่ยนแปลงของสถานการณ์ที่เกิดขึ้นได้ตลอดเวลา

9. การแบ่งปัน

  - สร้างจิตสำนึกของการแบ่งปันให้กับทุกมิติที่เกี่ยวข้อง
  โดยเฉพาะในชุมชนที่ทางบริษัทบริหารจัดการ ซึ่งเป็นการสร้างความสุขจากวัฒนธรรม
  “ห่วงใยและแบ่งปัน”

- บริษัทเชื่อว่า การแบ่งปันที่มีคุณภาพและไม่ต้องลงทุน คือ
การแบ่งปันองค์ความรู้ให้กับทุกฝ่ายที่เกี่ยวข้อง ไม่ว่าจะเป็น พนักงาน ลูกค้า ปิยมิตร
เพื่อเพิ่มประสิทธิภาพและสร้างจิตสำนึกของการแบ่งปันไปสู่ทุกมิติในสังคม

10. การสร้างวัฒนธรรมและคุณค่า

- กำหนดให้ CLASSIC (คลาสสิก) เป็นแนวทางในการคัดสรรและพัฒนาบุคลากร
เพื่อให้เกิดสมรรถนะหลัก (Core Competency) พัฒนามาจนเป็นค่านิยมองค์กรหรือคุณค่า
(Corporate Value) ซึ่งถือว่าเป็นวัฒนธรรมขององค์กรที่ทุกส่วนงานนำไปปฏิบัติ
อีกทั้งยังกระจายไปสู่ปิยมิตรทางธุรกิจที่ดำเนินงานเคียงคู่กับบริษัทมาโดยตลอด

  C - Collaboration ความร่วมมือ ร่วมใจ

  L - Lateral Thinking คิดนอกกรอบ

  A - Alliance ปิยมิตร

  S - Service Minded ใจรักบริการ

  S - Speed รวดเร็ว

  I - Integrity คุณธรรม

C - Cost with Quality บริหารต้นทุนพร้อมคุณภาพ

3.5.5 ทฤษฎีแห่งความยั่งยืน

ในสภาวะธุรกิจปัจจุบันมีการแข่งขันกันอย่างรุนแรง
ผู้ประกอบการมักจะคำนึงถึงเฉพาะผลตอบแทนระยะสั้นของกิจการเป็นส่วนใหญ่
เมื่อเกิดสภาวะวิกฤติในช่วงใดช่วงหนึ่ง องค์กรหรือธุรกิจนั้นมักไม่สามารถฝ่าวิกฤติไปได้
ต้องล้มหายตายจากไปโดยส่วนใหญ่ จึงได้เกิดทฤษฎีแห่งความยั่งยืน
เพื่อเป็นแนวทางให้ธุรกิจดำเนินไปอย่างมั่นคงและที่สำคัญที่สุด คือ ความยั่งยืนของธุรกิจ
ไม่ว่าจะประสบวิกฤติทางธุรกิจใดๆ โดยมีหลักการว่า
การทำธุรกิจไม่ควรคำนึงถึงผลประกอบการทางเศรษฐกิจเพียงอย่างเดียว
ให้คำนึงถึงผลกระทบจากการดำเนินงานธุรกิจนั้นๆ ที่มีต่อ “สังคม”
และการนำเอาทรัพยากรมาใช้ให้เกิดประโยชน์ต่อ “สังคม” ขณะเดียวกัน “สังคม”
ก็ต้องบริโภคทรัพยากรอย่างระมัดระวัง ไม่ให้มากจน “สิ่งแวดล้อม” ไม่สามารถรับได้ ซึ่งสรุปได้ว่า
การประกอบธุรกิจ เป้าหมาย คือ การให้ธุรกิจเติบโตอย่างมั่นคงและนำเอาหลักความยั่งยืนมาใช้
โดยการรักษาสมดุลขององค์ประกอบทั้งสาม
การสร้างผลกำไรที่เกิดขึ้นต้องเป็นไปตามอุปทานที่แท้จริงของตลาด
โดยไม่เบียดเบียนลูกค้าหรือคู่แข่ง ในขณะเดียวกันธุรกิจต้องมีความรับผิดชอบต่อผู้มีส่วนได้ส่วนเสีย
และต้องไม่กระทำการใดๆ ให้เกิดผลกระทบในทางลบต่อสังคมและสิ่งแวดล้อม

บริษัทได้นำเอาหลักการความยั่งยืนมาใช้อย่างครบถ้วน
โดยได้กำหนดรูปแบบของการทำธุรกิจให้เกิดสมดุลของสามองค์ประกอบของธุรกิจ (Triple
Bottom Line) อันได้แก่

1. Profit (เศรษฐกิจ)

  เป้าหมายของบริษัท คือ
  ผลตอบแทนหรือกำไรในการดำเนินงานที่ต่อเนื่องและพอประมาณบนพื้นฐานของการคำนึงถึงการแบ่งปันผลตอบแทนไปสู่ผู้มีส่วนได้ส่วนเสีย
  อันได้แก่ ผู้ถือหุ้น พนักงาน ลูกค้า คู่ค้า รวมทั้งสังคมและสิ่งแวดล้อม ยกตัวอย่างเช่น
  ผลิตภัณฑ์ของบริษัทจะกำหนดราคาขายให้ลูกค้าถูกกว่าราคาตลาดประมาณ 10% ซึ่งส่วนนี้ถือว่าเป็น
  การคืนกำไรให้กับลูกค้า

  2. People (สังคม)

  บริษัทคำนึงอยู่ตลอดว่า ความสำเร็จของธุรกิจ ส่วนสำคัญอยู่ที่ประสิทธิภาพของบุคลากร
  การดูแลพัฒนาบุคลากรและผู้ที่เกี่ยวข้อง
  โดยเฉพาะจิตสำนึกด้านจริยธรรมเป็นแนวทางที่บริษัทให้ความสำคัญและมีการอบรมพัฒนามาโดยตลอด
  การให้ความสำคัญกับบุคลากรดังกล่าว ไม่จำกัดเฉพาะบุคลากรภายในบริษัทเท่านั้น
  ยังคำนึงถึงบุคลากรขององค์กรที่เกี่ยวข้องกับธุรกิจของบริษัท
  รวมทั้งลูกค้าหรือเจ้าของร่วมที่พักอาศัยอยู่ในโครงการของบริษัทอีกด้วย

  3. Planet (สิ่งแวดล้อม)

  ในที่นี้ หมายถึง สังคมและสิ่งแวดล้อม
  ซึ่งธุรกิจพัฒนาอสังหาริมทรัพย์มีบทบาทและผลกระทบต่อสังคมและสิ่งแวดล้อม
  โดยเริ่มจากการพัฒนาโครงการและสังคมของผู้อยู่อาศัยหลังการส่งมอบ
  โดยเฉพาะผลกระทบต่อสิ่งแวดล้อมในกระบวนการ (In Process) ของการพัฒนาโครงการ
  ซึ่งบริษัทให้ความสำคัญโดยกำหนดในกลยุทธ์ของการดำเนินงาน ทั้งส่วนบริหารโครงการ
  (Product Management) และบริหารชุมชน (Community Management)

  จะเห็นได้ว่า บริษัทได้นำหลักแนวคิดแห่งความยั่งยืนมาเป็นแนวทางในการดำเนินงานมาโดยตลอด
  ซึ่งปรากฏอยู่ในแผนธุรกิจภายใต้วิสัยทัศน์ของบริษัทที่ไม่ได้คำนึงถึงประสิทธิผลเชิงผลประกอบการ
  แต่ยังให้ความสำคัญกับประสิทธิผลเชิงคุณภาพอีกด้วย

3.6 นโยบายการแบ่งการดำเนินงานและการลงทุนของบริษัทย่อยและบริษัทร่วม

บริษัทมีนโยบายการแบ่งการดำเนินงานของบริษัทในกลุ่มตามลักษณะการลงทุนในบริษัทย่อยและบริษัทร่วม
ดังนี้

3.6.1 บริษัทย่อย

บริษัทได้มีการลงทุนในบริษัทย่อยจำนวน 4 บริษัท โดยบริษัทถือหุ้นมากกว่าร้อยละ 99
และแบ่งลักษณะของการประกอบธุรกิจ ดังนี้

1. บริษัท ลุมพินี โปรเจค มาเนจเมนท์ เซอร์วิส จำกัด

ดำเนินธุรกิจให้บริการบริหารงานก่อสร้างแบบครบวงจรให้แก่โครงการที่พัฒนาโดยบริษัทและบริษัทย่อย
บริษัทร่วม

2. บริษัท ลุมพินี พรอพเพอร์ตี้ มาเนจเมนท์ จำกัด

ดำเนินธุรกิจให้บริการบริหารชุมชนแบบครบวงจรให้แก่โครงการที่พัฒนาโดยบริษัทและบริษัทย่อย
บริษัทร่วม

3. บริษัท ลุมพินี พร็อพเพอร์ตี้ เซอร์วิส แอนด์ แคร์ จำกัด

  ดำเนินธุรกิจการให้บริการด้านรักษาความสะอาด
  โดยมีเป้าหมายที่จะพัฒนาไปสู่องค์กรธุรกิจเพื่อสังคม (Social Enterprise)
  เพื่อสร้างอาชีพให้แก่สตรีที่ด้อยโอกาส
  ซึ่งเป็นหนึ่งในการดำเนินงานที่รับผิดชอบต้อสังคมและสิ่งแวดล้อม

4. บริษัท พรสันติ จำกัด

  ดำเนินธุรกิจพัฒนาอสังหาริมทรัพย์ที่มิใช่โครงการอาคารชุดพักอาศัย
  โดยมีวัตถุประสงค์เพื่อกระจายความเสี่ยงในการลงทุน
  และเพื่อช่วยเพิ่มศักยภาพในการพัฒนาของบริษัทสำหรับแปลงที่ดินเปล่าที่ไม่เหมาะสมที่จะพัฒนาเป็นอาคารชุดพักอาศัย

3.6.2 บริษัทร่วม

บริษัทมีบริษัทร่วมเพียง 1 บริษัท โดยบริษัทถือหุ้นร้อยละ 20 คือ บริษัท แกรนด์ ยูนิตี้
ดีเวลล็อปเมนท์ จำกัด ซึ่งดำเนินธุรกิจทางด้านพัฒนาอสังหาริมทรัพย์
โดยมีการร่วมลงทุนมาตั้งแต่ช่วงหลังวิกฤติเศรษฐกิจในปี 2540
เพื่อพัฒนาโครงการการสร้างค้างในกรุงเทพมหานครที่มีอยู่เป็นจำนวนมากในขณะนั้น

จวบจนปัจจุบัน บริษัทมีพัฒนาการในทุกด้านและมีเป้าหมายในโครงสร้างการถือหุ้นของกลุ่มบริษัท ดังนี้

[]

3.6.3 เป้าประสงค์ (Goal) ของบริษัทย่อย

  บริษัท ลุมพินี โปรเจค มาเนจเมนท์ เซอร์วิส จำกัด :
  เพิ่มความแข็งแกร่งในการบริหารโครงการแบบบูรณาการให้กับ LPN
  โดยการร่วมมือกับปิยมิตรที่จะสร้างความมั่นใจในการพัฒนาโครงการเพื่อบรรลุเป้าหมายงบประมาณและระยะเวลา
  รวมทั้งคุณค่าของ LPN

  บริษัท ลุมพินี พรอพเพอร์ตี้ มาเนจเมนท์ จำกัด :
  รักษาชื่อเสียงและคุณค่าของโครงการภายใต้การพัฒนาของ LPN
  และชุมชนผู้อยู่อาศัยด้วยทีมงานบริหารชุมชนมืออาชีพ

  บริษัท ลุมพินี พร็อพเพอร์ตี้ เซอร์วิส แอนด์ แคร์ จำกัด :
  เป็นองค์กรให้การฝึกอบรมและสร้างงานให้สตรีด้อยโอกาส
  เพื่อยกระดับการดำรงชีวิตและศักดิ์ศรีที่ดีภายใต้การพัฒนาโครงการชุมชนน่าอยู่ของ LPN

  บริษัท พรสันติ จำกัด : เพิ่มช่องทางการพัฒนาอสังหาริมทรัพย์โดยที่ยังดำรงไว้
  ซึ่งผลตอบแทนและคุณค่าที่พึงพอใจให้กับ LPN

3.7 โครงสร้างเงินทุนของบริษัท

+-------------------------+------+-------+-------+----------+--------+
| ชื่อบริษัท                  | ทุน   | วัน    | สัดส่วน | มูลค่าเงินล | มูล     |
|                         |      | ที่ได้มา |       | งทุนตามวิธ | ค่าต้นทุน |
|                         | ชำร  |       | กา    | ีส่วนได้เสีย |        |
|                         | ะแล้ว |       | รถือหุ้น | (ล้านบาท) | เ      |
|                         |      |       |       |          | งินลงทุน |
|                         | (ล้าน |       | (ร    |          |        |
|                         | บาท) |       | ้อยละ) |          | (ล     |
|                         |      |       |       |          | ้านบาท) |
+-------------------------+------+-------+-------+----------+--------+
| บริษัทย่อย                 | 1.00 | 14    | 99.93 | -        | 0.9993 |
|                         |      | พ.ย.  |       |          |        |
|   1. บจก.ลุมพินี โปรเจค    | 1.00 | 2550  | 99.88 | -        | 0.9988 |
|   มาเนจเมนท์ เซอร์วิส      |      |       |       |          |        |
|                         | 1.00 | 25    | 99.95 | -        | 0.9995 |
|   2. บจก.ลุมพินี พรอพเพอร์ตี้ |      | มี.ค.  |       |          |        |
|   มาเนจเมนท์             | 1.00 | 2535  | 99.99 | -        | 36     |
|                         |      |       |       |          | 1.6120 |
|   3. บจก.ลุมพินี พร็อพเพอร์ตี้ | 60   | 28    | 20.00 | 211.188  |        |
|   เซอร์วิส แอนด์ แคร์       | 0.00 | มี.ค.  |       |          | 12     |
|                         |      | 2554  |       |          | 1.7220 |
|   4. บจก.พรสันติ          |      |       |       |          |        |
|                         |      | 30    |       |          |        |
| บริษัทร่วม                 |      | ก.ย.  |       |          |        |
|                         |      | 2536  |       |          |        |
|   1. บจก.แกรนด์ ยูนิตี้      |      |       |       |          |        |
|   ดิเวลล็อปเมนท์           |      | 30    |       |          |        |
|                         |      | พ.ย.  |       |          |        |
|                         |      | 2544  |       |          |        |
+-------------------------+------+-------+-------+----------+--------+

3.8 โครงสร้างรายได้

3.8.1 ตารางแสดงรายได้แยกตามประเภทธุรกิจหลักของบริษัทและบริษัทย่อย

+-------------------------+------+-------+------+------+------+------+
| ร                       | ร    |       | ร    |      | ร    |      |
| ายได้จำแนกตามลักษณะผลิตภัณฑ์ | ายได้ |       | ายได้ |      | ายได้ |      |
|                         | ปี    |       | ปี    |      | ปี    |      |
|                         | 2554 |       | 2553 |      | 2552 |      |
+-------------------------+------+-------+------+------+------+------+
|                         | ล้า   | ร้อยละ | ล้า   | ร    | ล้า   | ร    |
|                         | นบาท |       | นบาท | ้อยละ | นบาท | ้อยละ |
+-------------------------+------+-------+------+------+------+------+
| ธุรกิจอสังหาริมทรัพย์เพื่อขาย   |      |       |      |      |      |      |
+-------------------------+------+-------+------+------+------+------+
| โครงการอาคารชุดพักอาศัย    | 1    | 96.71 | 9,67 | 9    | 8,73 | 9    |
|                         | 2,03 |       | 6.23 | 6.31 | 0.11 | 6.42 |
|                         | 4.78 |       |      |      |      |      |
+-------------------------+------+-------+------+------+------+------+
|   รวมรายได้จากการขาย     | 1    | 96.71 | 9,67 | 9    | 8,73 | 9    |
|                         | 2,03 |       | 6.23 | 6.31 | 0.11 | 6.42 |
|                         | 4.78 |       |      |      |      |      |
+-------------------------+------+-------+------+------+------+------+
|   อัตราการเติบโต          |      | 24.37 |      | 1    |      | 2    |
|                         |      |       |      | 0.84 |      | 4.38 |
+-------------------------+------+-------+------+------+------+------+
| ธุร                      |      |       |      |      |      |      |
| กิจพัฒนาอสังหาริมทรัพย์เพื่อเช่า |      |       |      |      |      |      |
+-------------------------+------+-------+------+------+------+------+
| โครงการอาคารสำนักงาน     | 6.56 | 0.05  | 3.93 | 0.04 | 3.35 | 0.04 |
+-------------------------+------+-------+------+------+------+------+
| โครงการอาคารชุดพักอาศัย    | 3    | 0.28  | 4    | 0.41 | 5    | 0.65 |
|                         | 4.43 |       | 0.88 |      | 8.68 |      |
+-------------------------+------+-------+------+------+------+------+
|   รวมรายได้จากการเช่า     | 4    | 0.33  | 4    | 0.45 | 6    | 0.69 |
|                         | 0.99 |       | 4.81 |      | 2.03 |      |
+-------------------------+------+-------+------+------+------+------+
|   อัตราการเติบโต          |      | (     |      | (27  |      | 1.51 |
|                         |      | 8.52) |      | .76) |      |      |
+-------------------------+------+-------+------+------+------+------+
| รายได้จากการบริหาร        | 25   | 2.09  | 21   | 2.19 | 18   | 2.02 |
|                         | 9.50 |       | 9.62 |      | 3.25 |      |
+-------------------------+------+-------+------+------+------+------+
|   อัตราการเติบโต          |      | 18.16 |      | 1    |      | 2    |
|                         |      |       |      | 9.85 |      | 7.74 |
+-------------------------+------+-------+------+------+------+------+
| กำไรจากส                | 7    | 0.59  | 2    | 0.29 | 3.84 | 0.04 |
| ่วนได้เสียเงินลงทุนในบริษัทร่วม | 2.88 |       | 9.12 |      |      |      |
| *                       |      |       |      |      |      |      |
+-------------------------+------+-------+------+------+------+------+
| รายได้อื่นๆ **             | 3    | 0.29  | 7    | 0.77 | 7    | 0.83 |
|                         | 6.36 |       | 7.46 |      | 5.34 |      |
+-------------------------+------+-------+------+------+------+------+
|   ยอดรวมรายได้ทั้งหมด      | 1    | 1     | 1    | 10   | 9,05 | 10   |
|                         | 2,44 | 00.00 | 0,04 | 0.00 | 4.57 | 0.00 |
|                         | 4.51 |       | 7.24 |      |      |      |
+-------------------------+------+-------+------+------+------+------+
|   อัตราการเติบโต          |      | 23.86 |      | 1    |      | 2    |
|                         |      |       |      | 0.96 |      | 3.97 |
+-------------------------+------+-------+------+------+------+------+

* เริ่มทำงบการเงินรวมในปี 2536

** รายได้อื่นๆ ประกอบด้วย ค่าโอนสิทธิเปลี่ยนมือ, รายได้ยึดจองยึดสัญญา,
ค่าเปลี่ยนแปลงสัญญา, ดอกเบี้ยรับ, ค่านายหน้า, ค่าที่จอดรถ และอื่น ๆ

3.8.2 ตารางแสดงรายได้แยกตามประเภทธุรกิจหลักของบริษัท

+-------------------------+-------+-----+------+-------+------+------+
| ร                       | รายได้ |     | ร    |       | ร    |      |
| ายได้จำแนกตามลักษณะผลิตภัณฑ์ | ปี     |     | ายได้ |       | ายได้ |      |
|                         | 2554  |     | ปี    |       | ปี    |      |
|                         |       |     | 2553 |       | 2552 |      |
+-------------------------+-------+-----+------+-------+------+------+
|                         | ล     | ร้อ  | ล้า   | ร้อยละ | ล้า   | ร    |
|                         | ้านบาท | ยละ | นบาท |       | นบาท | ้อยละ |
+-------------------------+-------+-----+------+-------+------+------+
| ธุรกิจอสังหาริมทรัพย์เพื่อขาย   |       |     |      |       |      |      |
+-------------------------+-------+-----+------+-------+------+------+
| โครงการอาคารชุดพักอาศัย    | 12,0  | 98  | 9,60 | 97.44 | 8,71 | 9    |
|                         | 14.29 | .71 | 4.84 |       | 7.35 | 7.62 |
+-------------------------+-------+-----+------+-------+------+------+
|   รวมรายได้จากการขาย     | 12,0  | 98  | 9,60 | 97.44 | 8,71 | 9    |
|                         | 14.29 | .71 | 4.84 |       | 7.35 | 7.62 |
+-------------------------+-------+-----+------+-------+------+------+
|   อัตราการเติบโต          |       | 25  |      | 10.18 |      | 2    |
|                         |       | .09 |      |       |      | 4.28 |
+-------------------------+-------+-----+------+-------+------+------+
| ธุร                      |       |     |      |       |      |      |
| กิจพัฒนาอสังหาริมทรัพย์เพื่อเช่า |       |     |      |       |      |      |
+-------------------------+-------+-----+------+-------+------+------+
| โครงการอาคารสำนักงาน     | 9.64  | 0   | 4.12 | 0.04  | 4.66 | 0.05 |
|                         |       | .08 |      |       |      |      |
+-------------------------+-------+-----+------+-------+------+------+
| โครงการอาคารชุดพักอาศัย    | 33.07 | 0   | 3    | 0.39  | 5    | 0.60 |
|                         |       | .27 | 8.60 |       | 3.23 |      |
+-------------------------+-------+-----+------+-------+------+------+
|   รวมรายได้จากการเช่า     | 42.71 | 0   | 4    | 0.43  | 5    | 0.65 |
|                         |       | .35 | 2.72 |       | 7.89 |      |
+-------------------------+-------+-----+------+-------+------+------+
|   อัตราการเติบโต          |       | (0. |      | (2    |      | (0   |
|                         |       | 02) |      | 6.20) |      | .10) |
+-------------------------+-------+-----+------+-------+------+------+
| รายได้จากการบริหาร        | -     | -   | -    | -     | -    | -    |
+-------------------------+-------+-----+------+-------+------+------+
|   อัตราการเติบโต          |       | -   |      | -     |      | -    |
+-------------------------+-------+-----+------+-------+------+------+
| เงินปันผลรับ               | 80.20 | 0   | 13   | 1.35  | 7    | 0.90 |
|                         |       | .66 | 2.70 |       | 9.93 |      |
+-------------------------+-------+-----+------+-------+------+------+
| รายได้อื่นๆ **             | 34.01 | 0   | 7    | 0.78  | 7    | 0.84 |
|                         |       | .28 | 6.59 |       | 4.57 |      |
+-------------------------+-------+-----+------+-------+------+------+
|   ยอดรวมรายได้ทั้งหมด      | 12,1  | 100 | 9,85 | 1     | 8,92 | 10   |
|                         | 71.21 | .00 | 6.85 | 00.00 | 9.74 | 0.00 |
+-------------------------+-------+-----+------+-------+------+------+
|   อัตราการเติบโต          |       | 23  |      | 10.38 |      | 2    |
|                         |       | .48 |      |       |      | 4.06 |
+-------------------------+-------+-----+------+-------+------+------+

** รายได้อื่นๆ ประกอบด้วย ค่าโอนสิทธิเปลี่ยนมือ, รายได้ยึดจองยึดสัญญา,
ค่าเปลี่ยนแปลงสัญญา, ดอกเบี้ยรับ, ค่านายหน้า, ค่าที่จอดรถ และอื่น ๆ

โครงสร้างรายได้ของกิจการ

3.8.3 ตารางแสดงโครงสร้างรายได้ของกิจการที่บริษัทถือหุ้นตั้งแต่ร้อยละ 20 ขึ้นไป (สิ้นสุดวันที่
31 ธันวาคม 2554)

+-------------+------------+------+-----+----+-----+----+-----+----+
| ดำเนินการโดย | ลักษณะธุรกิจ  | ร    | รา  |    | รา  |    | รา  |    |
|             |            | ้อยละ | ยได้ |    | ยได้ |    | ยได้ |    |
|             |            |      | ปี   |    | ปี   |    | ปี   |    |
|             |            | กา   | 2   |    | 2   |    | 2   |    |
|             |            | รถือห | 554 |    | 553 |    | 552 |    |
|             |            | ุ้นของ |     |    |     |    |     |    |
|             |            | บริษัท |     |    |     |    |     |    |
+-------------+------------+------+-----+----+-----+----+-----+----+
|             |            |      | ล้าน | ร  | ล้าน | ร  | ล้าน | ร  |
|             |            |      | บาท | ้อย | บาท | ้อย | บาท | ้อย |
|             |            |      |     | ละ |     | ละ |     | ละ |
+-------------+------------+------+-----+----+-----+----+-----+----+
| บริษัท        | พัฒนา       | -    | 12, | 9  | 9,  | 9  | 8,  | 9  |
| แอล.พี.เอ็น.  |            |      | 087 | 7. | 737 | 6. | 848 | 7. |
|             | อ          |      | .45 | 13 | .68 | 92 | .82 | 73 |
| ดีเวลลอปเมนท์ | สังหาริมทรัพย์ |      |     |    |     |    |     |    |
|             |            |      |     |    |     |    |     |    |
| จำกัด        |            |      |     |    |     |    |     |    |
| (มหาชน)     |            |      |     |    |     |    |     |    |
+-------------+------------+------+-----+----+-----+----+-----+----+
| บริษัท พรสันติ  | พัฒนาอ      | 9    | 22  | 0. | 60  | 0. | 17  | 0. |
| จำกัด        | สังหาริมทรัพย์ | 9.99 | .10 | 18 | .00 | 60 | .94 | 20 |
|             |            |      |     |    |     |    |     |    |
|             | (ที่มิใช่อาคา  |      |     |    |     |    |     |    |
|             | รชุดพักอาศัย) |      |     |    |     |    |     |    |
+-------------+------------+------+-----+----+-----+----+-----+----+
| บริษัท ลุมพินี   | บริการด้าน   | 9    | 199 | 1. | 220 | 2. | 178 | 1. |
| พรอพเพอร์ตี้   |            | 9.88 | .69 | 60 | .34 | 19 | .31 | 97 |
|             | กา         |      |     |    |     |    |     |    |
| มาเนจเมนท์   | รบริหารชุมชน |      |     |    |     |    |     |    |
| จำกัด        |            |      |     |    |     |    |     |    |
+-------------+------------+------+-----+----+-----+----+-----+----+
| บริษัท ลุมพินี   | บริการด้าน   | 9    | 1   | 0. | 0   | -  | 5   | 0. |
| โปรเจค      |            | 9.93 | .55 | 01 | .10 |    | .66 | 06 |
|             | การบริหา    |      |     |    |     |    |     |    |
| มาเนจเมนท์   | รงานก่อสร้าง |      |     |    |     |    |     |    |
| เซอร์วิส จำกัด |            |      |     |    |     |    |     |    |
+-------------+------------+------+-----+----+-----+----+-----+----+
| บริษัท ลุมพินี   | บริก        | 9    | 60  | 0. | -   | -  | -   | -  |
| พร็อพเพอร์ตี้   | ารบริหารด้าน | 9.95 | .84 | 49 |     |    |     |    |
|             |            |      |     |    |     |    |     |    |
| เซอร์วิส แอนด์ | รักษ        |      |     |    |     |    |     |    |
| แคร์ จำกัด    | าความสะอาด |      |     |    |     |    |     |    |
+-------------+------------+------+-----+----+-----+----+-----+----+
| บริษัท แกรนด์  | พัฒนา       | 2    | 72  | 0. | 29  | 0. | 3   | 0. |
| ยูนิตี้         |            | 0.00 | .88 | 59 | .12 | 29 | .84 | 04 |
|             | อ          |      |     |    |     |    |     |    |
| ดิเวลล็อปเมนท์ | สังหาริมทรัพย์ |      |     |    |     |    |     |    |
| จำกัด        |            |      |     |    |     |    |     |    |
+-------------+------------+------+-----+----+-----+----+-----+----+
|             |            |      | 12, | 10 | 10, | 10 | 9,  | 10 |
|             |            |      | 444 | 0. | 047 | 0. | 054 | 0. |
|             |            |      | .51 | 00 | .24 | 00 | .57 | 00 |
+-------------+------------+------+-----+----+-----+----+-----+----+

* เป็นข้อมูลจากงบการเงินรวมโดยจำแนกรายบริษัท

3.8.4 ตารางแสดงรายละเอียดเงินค้างชำระสะสม ณ วันที่ 31 ธันวาคม 2554

  ----------------------------------- ------------------ ----------------
  ลูกหนี้ที่ขอผ่อนชำระ                      เงินค้างชำระสะสม     

                                      จำนวนราย           ล้านบาท

  โครงการพี.เอส.ที. ซิตี้โฮม               1                  0.059
  ----------------------------------- ------------------ ----------------